Sergej Lavrov na konferenciji za novinare u Moskvi, 9. septembar 2013.\nRusija je pozvala Siriju da hemijsko oružje stavi pod nadzor međunarodne zajednice. Šef ruske diplomatije Sergej Lavrov je na konferenciji za novinare u Moskvi izjavio da je tu ideju preneo sirijskom kolegi Validu Mualemu tokom razgovora u ponedeljak. Lavrov je dodao kako očekuje “brz i pozitivan odgovor” iz Damaska.\n"Ako će uspostavljanje međunarodne kontrole nad hemijskim oružjem u toj zemlji omogućiti izbegavanje napada, odmah ćemo početi da radimo s Damaskom", rekao je Lavrov.\nLavrova izjava dolazi nekoliko časova nakon što je američki državni sekretar Džon Keri (John Kerry) izjavio da Sirija može da spreči vojnu akciju SAD ako bi predala međunarodnoj zajednici kompletne zalihe hemijskog oružja u narednih sedam dana.\nSirija je pozdravila predlog Rusije, izjavio je sirijski šef diplomatije.\n"Ministar Lavrov je izneo inicijativu o hemijskom oružju. Izjavljujem da Sirija pozdravlja rusku inicijativu, zasnovanu na zabrinutosti ruskih lidera za živote naših građana i za bezbednost naše zemlje", rekao je Mualem, prenose ruske agencije.\nSAD će razmotriti predlog ministara spoljnih poslova Rusija i Sirije s "ozbiljnim skepticizmom" zato što bi se on mogao svesti na taktiku odugovlačenja, rekla je portparolka Stejt departmenta Meri Harf.\nBritanski premijer Dejvid Kameron (Cameron) izjavio je da London pozdravlja inicijativu Moskve.\n"Ako Sirija stavi svoj hemijski arsenal pod međunarodnu kontrolu, to bi bio značajan korak napred, ali moramo biti sigurni da ovaj pristup neće skrenuti pažnju sa pravih problema", izjavio je Kemeron u obraćanju parlamentu.\nI generalni sekretar Ujedinjenih nacija Ban Ki Mun zatražio je u ponedeljak od Sirije da odmah pristane na prebacivanje hemijskog oružja na bezbedno mesto gde bi bilo uništeno pod međunarodnim nadzorom.\nBan je rekao da će od članica Saveta bezbednosti UN tražiti da se ujedine u ovom zahtevu ako inspektori svetske organizacije zaključe da je takvo oružje korišćeno u napadu 21. avgusta u predgrađu Damaska.\nKeri je u ponedeljak na konferenciji za novinare u Londonu nakon susreta sa šefom britanske diplomatije Vilijamom Hejgom (William Hague) izjavio da postoje ubedljivi dokazi da je Asadov režim upotrebio hemijsko oružje.\n"Znamo da je njegov (Asadov) režim davao naređenja da se pripremi za hemijski napad. Znamo da su oni rasporedili snage", rekao je Keri, dodajući da je jasno da su hemijski napadi bili iz kvartova pod kontrolom državnih snaga, uperene na kvartove koje drži opozicija.\nGovoreći o mogućnosti da sam Asad nije znao za upotrebu tog oružja Keri je kazao da je za to odgovoran sirijski režim i da je to jasno.\nOn je istakao da je kontrola hemijskog oružja u Siriji ograničena na Asada, njegovog brata Mahera, komandanta elitne Republikanske garde, i još jednog generala.\nSAD se zalažu za političko rešenje sukoba u Siriji\nKeri je dodao da je "u svim okolnostima, Asadov režim taj koji daje naređenja" i da su visoki sirijski zvaničnici uhvaćeni kako daju naređenja za pripremu hemijskog oružja”.\nOn je rekao da bi Sirija mogla da spreči vojni napad:\n"Naravno, mogao bi da preda svaki komad hemijskog oružja međunarodnoj zajednici u narednih sedam dana - i bez odgađanja dozvoli potpuno i kompletno prebrojavanje. Ali on to ne namerava i to se ne može uraditi."\nKeri je istakao da se SAD zalažu za političko rešenje:\n“Da budem jasan, SAD, predsednik Obama, ja i ostali, potpuno smo saglasni da je za okončanje sukoba u Siriji neophodno političko rešenje. Ne postoji vojno rešenje i oko toga nemamo iluzija. Međutim, u ovom trenutku je veći rizik od nedelovanja nego od preduzimanja akcije\nIstovremeno, ministar spoljnih poslova Rusije Sergej Lavrov ocenio je u ponedeljak da bi vojna intervencija protiv Sirije izazvala "eksploziju terorizma" u celom regionu.\nSergej Lavrov i Valid Mualem\n"Sve više političara i visokih državnih zvaničnika deli naše mišljenje da bi upotreba sile dovela do eksplozije terorizma u Siriji i u susednim državama i velikog egzodusa izbeglica, koji je već započeo nakon što su SAD saopštile da nameravaju da napadnu Siriju. Uprkos ozbiljnosti situacije, mi i naši partneri u Sirji smo uvereni da još postoji mogućnost za političko rešenje", rekao je Lavrov posle sastanka u Moskvi sa šefom sirijske diplomatije Validom Mualemom.\nMualem je zahvalio ruskom predsedniku Vladimiru Putinu na podršci koju je pružio Siriji. On je došao u Moskvu kako bi sa Lavrovim razgovarao o situaciji u Siriji kojoj prete vazdušni udari, pošto je sirijski režim optužen da je u blizini Damaska navodno koristio hemijsko oružje.\nPrema tvrdnjama SAD, sirijski režim koristio je hemijsko oružje 21. avgusta kada je poginulo više od 1.400 ljudi.\nPotrebni hitni koraci\nSirijski predsednik Bašar el Asad ponovio je u intervjuu za američku javnu televiziju CBS), koji se emituje u ponedeljak, da “nema dokaza” da je njegova vlada koristila hemijsko oružje. On je istovremeno ukazao da će biti odmazde njegovih saveznika u slučaju napada zapadnih zemalja.\nAsad nije potvrdio niti demantovao da njegova vlada raspolaže hemijskih oružje, ali, kako je kazao, ono postoji, onda je kontrola nad njim “centralizovana”.\nŠef kabineta predsednika Obame Denis Donof (McDonough) je rekao da “zdrav razum” ukazuje da je Asad odgovoran za upotrebu hemijskog oružja, ali je priznao da SAD još ne raspolažu “neoborivim dokazima” o njegovom korišćenju.\nBašar al Asad tokom intervjua za CBS\nAmerički Kongres u ponedeljak treba da izjasni o predlogu predsednika Baraka Obame (Barack) da SAD vojno intervenišu u Siriji.\nDok Bela kuća smatra da je izvesna podrška Senata - u kome Demokrate imaju većinu - to je neizvesnije u Predstavničkom domu koji kontrolišu Republikanci.\nPrema analizi “Vošington posta” (Washington Post), 224 od 433 članova ovog doma rezolutno je protiv ili nije sklono da podrži intervenciju, dok je 184 neodlučno, a samo 25 je “za”. I u Senatu je neizvesno, jer 27 od 100 članova ovog tela je protiv ili ne naginje vojnoj akciji, 50 njih je neodlučno, dok su 23 “za”, procenjuje “Vošington post” na osnovu raspoloženja kongresmena od petka.\nFrancuska je snažno poduprla napade na Siriju, ali je najavila da će pričekati izveštaj UN-a o hemijskom oružju.\nVisoka komesarka UN za ljudska prava Navi Pilaj (Pillay) upozorila je u ponedeljak da bi vojni odgovor na krizu u Siriji ili nastavak snabdevanja pobunjenika oružjem “bio skopčan sa rizikom da se ceo region zapali”. Ona je je rekla na početku jesenjeg zasedanja Saveta UN za ljudska prava da "ima malo sumnje da je hemijsko oružje\nupotrebljeno u Siriji" mada sve okolnosti i odgovornost za to još treba da se razjasne”.\nOna je ocenila da upotreba takvog oružja predstavlja "jedan od najtežih zločina koji mogu da budu počinjeni"\nPilaj je rekla da "nema lakog i očiglednog puta za izlazak iz tog košmara", osim hitnih pregovora o konkretnim koracima za okončanje sukoba.\n"Države zajedno sa Ujedinjenim nacijama treba da nađu način da dovedu učesnike u sukobu za pregovarački sto i zaustave prolivanje krvi", rekla je Pilaj.\n“Verujemo da vojni napadi neće doneti rešenje za Siriju, te da može zapaliti vatru koja će se proširiti na Irak i susedne države. Pravi put je ići ka mirovnoj inicijativi”, kaže predsednik Skupštine Irana Osama al-Nujafi.


Srbija neće trpeti nikakvu agresiju na Srbe sa KiM zato što kod Albanaca već postoji bes zog Suda za zločine OVK! | Vestinet.rs\nPočetna TEMA DANA\tSrbija neće trpeti nikakvu agresiju na Srbe sa KiM zato što kod Albanaca već postoji bes zog Suda za zločine OVK!\nSrbija neće trpeti nikakvu agresiju na Srbe sa KiM zato što kod Albanaca već postoji bes zog Suda za zločine OVK!\nKod Albanaca već postoji bes zbog samog Suda za zločine OVK, a ako se desi da među optuženima bude i neko zvučno ime, vrlo je verovatno da će doći do nasilja nad srpskom zajednicom, jer je za Albance borba OVK – svetinja.\nSrbima na Kosovu i Metohiji preti repriza pogroma iz marta 2004. godine kada budu podignute prve optužnice za zločine OVK pred Specijalnim sudom.\nVrh kosovskih vlasti upozorio je u neformalnom razgovoru svoje koalicione partnere iz srpskih redova da postoje saznanja da „grupe ljudi“ na Kosovu spremaju tako nešto u znak odmazde zbog optužnica, čije se podizanje očekuje na proleće.\nVlasti na Kosovu tvrde da čine sve da do tako nečega ne dođe, ali ako se uzme u obzir da ni ono što se desilo u martu 2004. nije niko očekivao, pitanje je da li Srbe na Kosovu i Metohiji čeka „krvavo proleće“?\nDarko Dimitrijević, analitičar sa Kosova i Metohije, u razgovoru za Sputnjik kaže da je, kada je reč o Specijalnom sudu i podizanju optužnica, situacija jako ozbiljna jer lako može da se reflektuje na srpsku zajednicu.\n„Proključao bi bes zbog eventualnog hapšenja nekih ljudi koji su bili na čelu OVK. Još ako bi se desilo da među uhapšenima bude i neko zvučno ime, vrlo je verovatno da bi došlo i do nasilja“, kaže Dimitrijević, podsećajući da je za Albance borba OVK — svetinja.\nStefan Surlić sa Fakulteta političkih nauka iz Beograda saglasan je sa činjenicom da podizanje optužnica protiv OVK ima potencijal da izazove eskalaciju nezadovoljstva kod Albanca koje može dovesti i do sukoba i napada na preostale Srbe na Kosovu.\n„U političkom smislu, male su šanse za takav scenario. Pre svega zbog toga što je pogrom nad Srbima 2004. imao političku poruku — dodatni pritisak da se proglasi nezavisnost Kosova.\nZbog neke eskalacije sukoba u ovom trenutku, vlasti u Prištini izgubile bi svaki kredit kod međunarodne zajednice, a i najavljivani sporazum sa Beogradom o normalizaciji odnosa bi pao u vodu.\nTako da bi, u političkom smislu, bilo kakav sukob sa preostalim Srbima na KiM bio veliki problem za Albance u Prištini“, ocenjuje Surlić.\nOn takođe ukazuje i na činjenicu da se najveći podržavaoci OVK i bivši pripadnici te formacije nalaze na vlasti na Kosovu tako da, kako kaže, ne bi mogli da pribave alibi ako bi izbio bilo kakav sukob, već bi bili direktno odgovorni za stanje na terenu.\nMomir Stojanović, general JNA u penziji, nema dilemu da, kako kaže, „Srbima na Kosovu može da se desi sve ono što veliki igrači na političkoj međunarodnoj sceni požele“.\nPo njegovim rečima, od Srba i Albanaca koji žive na Kosovu, ne zavisi ništa.\n„Ako nekome bude u interesu da hapšenje nekih ljudi, bivših članova OVK i procesiranje kroz Specijalni sud usloži ukupnu bezbednosnu situaciju, taj će to i da inicira.\nAlbanci ne smeju ništa da urade dok im Amerika ne da mig da to mogu da urade.\nSve će, dakle, zavisiti od međunarodne scene i koliko je kome u interesu da u datom trenutku usloži bezbednosnu situaciju na Kosovu, ili da je primiri“, veruje general Stojanović.\nProfesor na Fakultetu bezbednosti Milan Mijalkovski, kao i general Stojanović, misli da od zapadnih mentora kosovskih vlasti zavisi da li će se Srbima desiti ponovo mart 2004.\nAli, zavisi i od toga da li vojna misija KFOR hoće da ekstremiste upozori da ne preduzimaju nasilje, a ukoliko ga preduzmu, da interveniše tako da im nikad više ne padne na pamet da nešto slično pokušaju.\n„Ako je neko spreman da ide u nasilje, postoje odgovarajuće snage da to neutrališu.\nDa li će se ponoviti 2004. ili ne zavisi i od Vlade Srbije, tačnije, kako bi Beograd reagovao u takvoj situaciji“, napominje naš sagovornik.\nSud za zločine OVKvesti\nSTIGAO ULTIMATUM IZ BRISELA! Evo čega sve Srbija mora da se odrekne…


Princ Aleksandar nagradi najbolje maturante - MediaSfera\nFondacija princa Aleksandra za obrazovanje i kulturu nagradila je i ove godine, tradicionalno, više od 600 najboljih maturanata iz Srbije i Republike Srpske za izvanredne rezultate postignute u srednjoj školi.\nUmesto tradicionalne ceremonije, koja se organizovala na Belom dvoru tokom 18 godina, gde su maturanti imali priliku da lično upoznaju princa Aleksandra, jubilarna 20. dodela nagrada organizovana je onlajn, kao i prethodne godine, a pohvalnice i pokloni za učenike poslati su njihovim školama.\nPrinc Aleksandar čestitao je najboljim učenicima na uspehu i poželeo im puno sreće u daljem obrazovanju i usavršavanju.\n„Obrazovani mladi ljudi su naša budućnost. Moramo ih podržati na putu znanja i ličnog razvoja, kako bi mogli da ostanu u Srbiji i svojim radom pomognu našoj zemlji“, rekao je NJ.K.V. Prestolonaslednik Aleksandar. On se posebno zahvalio korporaciji NCR, sponzoru ovog događaja, na kontinuiranoj podršci, kao i Link Grupi koja ove godine dodeljuje 40 stipendija za svoju prestižnu ITA akademiju.\nPrinc Aleksandar se takođe zahvalio ministrima obrazovanja Srbije i Republike Srpske, gospodinu Branku Ružiću i gospođi Nataliji Trivić, na podršci.\nU duhu tradicije svojih predaka, po uzoru na kralja Aleksandra I i kraljicu Mariju, princ Aleksandar osnovao je Fondaciju za obrazovanje i kulturu, s ciljem pružanja podrške mladim ljudima. Prestolonaslednik Aleksandar je zajedno sa saradnicima i partnerima posvećen unapređenju obrazovanja i akademskih istraživanja u Srbiji, kao i rešavanju problema odliva mladih i talentovanih ljudi.\nIspod možete videti obraćanja princa Aleksandra, Branka Ružića, ministra prosvete, nauke i tehnološkog razvoja, Natalije Trivić, ministra prosvete i kulture Republike Srpske, Marije Živanović-Smith, više potpredsednice NCR-a za korporativni marketing, komunikacije i eksterne poslove, dr Valentina Kuleta, predsednika Link Grupe i Đorđa Ogrizovića, kome je Fondacija princa Aleksandra dodelila nagradu u 2017. godini.\nTagoviFondacija princa Aleksandra nagrade najbolji maturanti prestolonaslednik Aleksandar Republika Srpska srbija\nFondacija princeze Katarine donirala kompjutersku sobu domu Drinka Pavlović


Zbog manifestacije "Dan bez automobila" promenjene trase linija javnog prevoza\nPočetak/Servisne informacije/Zbog manifestacije „Dan bez automobila“ promenjene trase linija javnog prevoza\nNiške Vesti 21. septembra 2020.\nU utorak, 22. septembra, biće održana manifestacija „Dan bez automobila“, a saobraćaj će biti obustavljen na nekoliko sati u centru grada. Zbog toga, poručuju iz JKP „Direkcija za javni prevoz Grada Niša“, biće preusmerene linije javnog gradskog prevoza.\n„Zbog obeležavanja manifestacije „Dan bez automobila“, vrši se potpuna obustava saobraćaja u ulicama Generala Milojka Lešjanina i Vožda Кarađorđa na potezu od „Ureda“ do „Suda“ dana 22.09.2020. godine (utorak), u periodu od 09:00 do 12:00 časova“, piše u saopštenju Direkcije za javni prevoz Grada Niša.\n-u smeru od „Suda“ ka „Uredu“, za linije broj 1, 2, 3, 4, 5, 6, 10, 13,14 od raskrsnice „Sud“ Sinđelićev trg, Nikole Pašića do Trga kralja Aleksandra i dalje redovnom trasom.\nPrigradske linije broj 18, 19, 20, 20L, 21, 21L, 22, 23, 23L, 23К, 37 u smeru ka prigradskoj autobuskoj stanici, od raskrsnice „Sud“ biće preusmerene ulicama: Stefana Prvovenčanog, Most mladosti, Bulevar Nikole Tesle, Aleksandra Medvedeva, Bulevar 12. februar.\nAutobusi dan bez automobila Direkcija za javni prevoz grada Niša gradski prevoz Trase linija\nMilić: Niški autobusi bezbedno mesto za putnike, poštuju se propisane mere


Institut za virusologiju, vakcine i serume "Torlak" biće treći proizvođač u svijetu koji će praviti četvorovalentnu vakcinu protiv sezonskog gripa, poručio je danas ministar zdravlja Srbije Zlatibor Lončar.\nTu neće stati. Praviće se i neke druge vakcine koje će se prodavati, već imamo upite iz cijelog svijeta za kupovinu, rekao je Lončar novinarima, nakon razgovora sa predstavnicima studentskih organizacija.\nU “Torlaku” je počela proizvodnja ruske vakcine “Sputnjik V” protiv korona virusa, a ministar kaže da je napravljena probna serija koja je na testiranju u Rusiji, gdje se procjenjuje da li zadovoljava sve standarde.\nOn je rekao da će, čim se urade ta ispitivanja, u “Torlaku” započeti faza masovnije proizvodnje, te da će u narednim nedjeljama taj institut imati vakcinu protiv kovida-19, kojom će, dodaje, biti vakcinisan i region.\n– Vjerujem u Torlak, rekao je ministar, koji je danas u Palati Srbija sa predstavnicima studentskih organizacija razgovarao o značaju vakcinacije.\nInstitut za eksperimentalnu medicinu iz Sankt Peterburga\nŠeranić zadovoljan stanjem: “Veoma uspješan proces vakcinacije u Bijeljini”


ЕПС купује Електропривреду Републике Српске?\nElektroprivreda Srbije planira širenje u region. Vlada Srbije nedavno je formirala komisiju čiji je zadatak da ispita isplativost preuzimanja delova distribucija u susednim zemljama, saznaju „Novosti“.\nNa čelu ovog tela je ministar privrede Goran Knežević. Ova vest nije iznenadila stručnjake. Branko Kovačević, predsednik Nadzornog odbora EPS, kaže da je to stara ideja.\n– O preuzimanju distribucija u regionu već se govori određeno vreme – kaže Kovačević.\n– Planira se da se kupe distribucije u Republici Srpskoj i Crnoj Gori. Ono što nas najviše interesuje je mogućnost razvoja hidroenergije i struje koju bismo dobijali na taj način. Republika Srpska nam je posebno interesantna baš iz tog razloga, jer sa njima delimo Drinu, a imamo i mogućnost širenja na celu Bosnu i Hercegovinu. EPS bi se ova investicija i finansijski isplatila, jer bi imao mogućnost da prodaje struju u regionu.\nKupovinom dela „Elektroprivrede Republike Srpske“, mogli bi da se ubrzaju mnogi zajednički projekti. Među najvećim energetskim planovima Srbije i Bosne i Hercegovine je izgradnja tri hidroelektrane na srednjoj Drini. Investicije su vredne 870 miliona evra, a pogon bi trebalo da ima snagu 320 megavata. Ipak, ceo projekat je na čekanju zbog imovinskih problema u BiH i različitog stava Federacije i Republike Srpske ko treba da rukovodi poslom.\nKovačević dodaje da će se kupovina najverovatnije izvesti po modelu koji je već viđen u slučaju preuzimanja „Telekoma“ Republike Srpske. Srpski „Telekom“ je pre deset godina, na međunarodnom tenderu, za 646 miliona evra pazario 65 odsto tada najuspešnijeg preduzeća u Srpskoj.\nI „Telekom“ je, baš kao što bi mogao i EPS, preuzimanja nastavio u Crnoj Gori. Samo nekoliko meseci kasnije preuzeli su 51 odsto tamošnjeg „Telekoma“. Tri godine kasnije, preko povezanog preduzeća, „Mtela“ iz Banjaluke otkupili su i preostalih 49 odsto.\nEMS VEĆ PREŠAO GRANICU\nVLADA Srbije je započela širenje u elektrosisteme regiona još pre više od godinu dana. Tada je „Elektromreža Srbije“ kupila deset odsto akcija Crnogorskog elektroprenosnog sistema za 13,8 miliona evra. Kupovinom tog udela EMS je dobio mesto u Odboru direktora Crnogorskog elektroprenosnog sistema i od tada ima pravo na dividendu. EMS na ovaj način može da naplaćuje, shodno svom udelu u vlasništvu, prenos struje, kao što rade svi trgovci električnom energijom.\nSamo da ne pretplate (i neko mazne pare) kao Koštunica što je uradio sa nekom telefonijom RS....


Objavljeni timovi za meč Dejvis kupa Srbija-SAD - Dnevni list Danas\nPočetna » Sport » Objavljeni timovi za meč Dejvis kupa Srbija-SAD\n0Piše: FoNet 23. januara 2018. 20.11\nAmerički selektor Džim Kurijer je za ovaj meč pozvao Sema Kverija, Džona Iznera, Rajana Harisona i Stiva Džonsona.\nSve do jedan sat pre početka žreba, koji je zakazan za 01.februar, savezni kapiteni oba tima imaju pravo promene dva igrača na koja računaju u meču Srbija – SAD.\nOd 2018. u Dejvis kup takmičenju uvedeno je novo pravilo da tim broji pet igrača koji mogu biti žrebani i koji mogu igrati meč.\nSelektor reprezentacije Srbije Nenad Zimonjić izajvio je da predstoji težak meč sa američkim tomom.\n„Do sada smo imali priliku da dva puta igramo protiv njih u Svetskoj grupi i oba puta smo slavili u izuzetno neizvesnim mečevima. U tim mečevima smo učestvovali u najjačem sastavu, ovog puta povrede su omele naše igrače da učestvujemo u najjačem satavu tako da biće izuzetno teško“.\nZimonjić je rekao da je Srbija mogla da bira podlogu. „To je jedini adut u ovom slučaju i naravno velika podrška publike koja je u Nišu uvek bila sjajna. I do sada smo sve mečeve u Nišu pobeđivali, nadam se da ćemo naći način da i ovog puta uspemo u tome“ – izjavio je Zimonjić.\nDejvis Kup, nenad zimonjic


Završena izgradnja vrtića na Gukama - Opština Pljevlja\nZavršena izgradnja vrtića na Gukama\n25. avgusta 2021. 25. avgusta 2021. Igor Puric 366 Views\nRadovi na izgradnji vrtića na Gukama – nove jedinice JPU „Eko bajka“ Pljevlja, koji su počeli krajem jula 2020. godine, završeni su u predviđenom roku – godinu dana od početka izgradnje. Raduje nas činjenica što je ova predškolska jedinica spremna za prijem 70-oro pljevaljskih mališana, i što će u objektu novog vrtića od 500 metara kvadratnih bruto površine biti i centralno mjesto za pripremu hrane za oko 450 naših najmlađih sugrađana.\nPodsjećamo, Opština Pljevlja je za navedeni projekat ustupila tadašnjem Ministarstvu prosvjete građevinsko, o trošku Opštine komunalno opremljeno zemljište površine 1.700 metara kvadratnih, a uložila i sredstva za izmještanje postojeće hidrotehničke infrastrukture u vrijednosti od 20.000 eura.\nZadovoljstvo nam je što učestvujemo u stvaranju objekata i vrijednosti koje daju dodatni kvalitet životu u Pljevljima, posebno najmlađim sugrađanima.\nOpština Pljevlja u proteklom periodu značajno je posvetila pažnju u stvaranju boljih uslova života u naselju Guke. Ranije je u naselju Guke izgrađeno i otvoreno područno odjeljenje Osnovne škole „Salko Aljković“ i fiskulturne sale, vrijednosti radova preko milion eura\nOtpočeli smo radove na Ostroškoj ulici u tom naselju, a koji se odnose na izgradnju kompletne saobraćajnice u dužini od 500 metara, sa izgradnjom cjelokupne infrastrukture, čija je vrijednost oko 340.000 eura. Tokom 2018. godine je izgrađena Višegradska ulica sa kompletno obnovljenom vodovodnom i kanalizacionom mrežom, a za te poslove iz opštinskog budžeta izdvojena su sredstva u iznosu od 150.000 eura. Nedavno su završeni radovi na izgradnji fekalne kanalizacije Dolovi II, ukupne dužine oko 1300 metara, čime je dugogodišnji problem 60 domaćinstava u naselju riješen. U toku je i eksproprijacija zemljišta i priprema za realizacviju projekta izgradnje asmoferske kanalizacije kojim se rješava još jedan od velikih komunalnih problema u ovoj mjesnoj zajednici.\nIzgradnju vrtića na Gukama, vrijednosti radova oko million eura, finansirala je Vlada Crne Gore kroz projekat sa Razvojnom bankom Savjeta Evrope.\n← OBAVJEŠTENJE: Predstava “Kakva ti je žena takav ti je život” održaće se u Centru za kulturu\nOpština Pljevlja finansira radove na zamjeni fasade na zgradi Osnovnog suda →


Radio TV Stara Pazova - Iz Crvenog krsta Stara Pazova\nIz Crvenog krsta Stara Pazova\nTokom ove jeseni u Opštinskoj organizaciji Crvenog krsta Stara Pazova planiraju mnoštvo dešavanja usmerenih na svoje korisnike, a pre svega stare i decu. Milan Skoko, sekretar, najavljuje nove akcije davalaštva krvi: -U ovom mesecu organizovane su dve akcije, jedna manje uspešna u Novim i Starim Banovcima gde je bilo svega 16 davalaca, u Novoj Pazovi je bila\nizvanredna akcija, 66 davalaca je tog dana dalo krv, a čak je bilo spremno mnogo više ljudi da da krv, ali organizator iz Zavoda za transfuziju nije doneo dovoljno kesa. Ovog meseca 29. u subotu ispred Opštine od 9 do 14 časova biće organizovana akcija dobrovoljnog davanja krvi u Staroj Pazovi i apelujemo na naše davaoce da daju krv jer krvi nema dovoljno. Skoko najavljuje krajem meseca i početkom oktobra odlazak oko 270 davalaca krvi na već tradicionalne izlete: -Vodimo razgovore sa predstavnicima opštine da davaoci krvi odu prvih dana oktobra na izlet. Trrebalo bi da pet autobusa sa 270 davalaca ode na zaslužene izlete. Polovinom oktobra ćemo pripremiti svečanost na jkojoj ćemo velikom broju davalaca uručiti određena priznanja. Davaocima koji tog dana treba da dobiju jubilarno priznanje, a i ostalim aktivistima Crvenog krsta i organizacijama koje pomažu, rekao je Skoko.


"Predsednik prima sledeću vakcinu, najverovatnije kinesku"\nPrvu vakcinu protiv koronavirusa koja je stigla u Srbiju proizvođača Fajzer Biontek danas su primili premijerka Srbije Ana Brnabić, ministarka rada Darija Kisić Tepavčević, epidemiolog Predrag Kon, akademik Predrag Peško, profesor Univerziteta u Beogradu i profesorka Vesna Šuljagić, epidemiolog sa VMA.\nPremijerka Srbije nakon primljene vakcine rekla je da je danas možda i prvi dan od 6. marta kada zaista imamo razlog za osmeh jer je danas dan koji obeležava početak kraja epidemije koronavirusa.\n„Ja sam kao predsednica vlade i kao neko ko vodi Krizni štab osećala obavezu da budem prva koja će primiti vakcinu kako bih pokazala da mi u ovu vakcinu verujemo, da verujemo u naše institucije i sva stručna lica koja su danonoćno radila na proveri vakcine. Ovo je bila moja obaveza i moja čast da uradim ovo za svoju zemlju“, rekla je Brnabić.\nPremijerka je najavila da u narednih 10 dana stiže sledeći kontigent vakcina, a od januara značajno veće količine. Kako je navela, tokom prvog kvartala imaćemo dva miliona doza vakcina, a u januaru sigurno milion.\nBrnabić je rekla da će predsednik Aleksandar Vučić primiti vakcinu od sledećeg proizvođača koji stigne u Srbiju, kao i da će to najverovatnije biti kineska vakcina.\n„Dogovor je da predsednik primi sledeći kontigent, od proizvođača vakcina koji sledeći stigne. Najveću količinu vakcina dobićemo od kineskog Sinofarma i verujem da će i predsednik primiti te vakcine. Nakon toga krenuće druga prioritetna grupa, zdravstveni radnici, tada će i ministar Lončar primiti vakcinu“, kaže premijerka.\n„Očekujemo da u najskorije vreme dobijemo vakcine od kineskog proizvođača Sinofarm, takođe i određene količine ruske vakcine Sputnjik V. Ja sam sigurna da ćemo mi krajem prvog kvartala ili početkom drugog kvartala imati i vakcine AstraZeneka, a da ćemo nakon toga dobiti i Modernine vakcine. Tako da će svi građani imati na raspolaganju sve vakcine koje su odobrene u svojim zemljama, odakle su potekle, od relevantnih međunarodnih agencija, ali će uvek proći i naše agencije i institute“, dodaje Brnabić.\nEpidemiolog i član Kriznog Štaba Predrag Kon rekao je da je ovo veliki dan za Srbiju, region, pa i Evropu jer počinjemo sa kontra ofanzivom i istakao da je Fajzer vakcina potpuno bezbedna.\n„Počinjemo borbu sa oružjem u ruci, a to je u ovom slučaju vakcina. Zaista u ovom trenutku još uvek je vanredna situacija u našim bolnicama, ogroman je napor zdravstvenih radnika da se sačuvaju životi. Činimo sve što je u našoj moći da prenesemo ljudima pravu poruku, a mislim da to i danas činimo. Vakcina koja je registrovana kod nas za upotrebu potpuno je sigurna i bezbedna, iza toga stoji Agencija za lekove i medicinska sredstva što je meni lično bilo najvažnije i potvrda potpune sigurnosti u ovu vakcinu“, rekao je Kon.\nMinistarka rada Darija Kisić Tepavčević rekla je da iako je vakcina dobrovoljna postoji ogromno interesovanje korisnika domova za negu starih čija vakcinacija počinje danas.\n„Danas jeste veliki dan za našu zemlju. Izuzetno sam ponosna na činjenicu da smo jedna od zemalja koja je među prvima nabavila ovu vakcinu što smo vam obećali od samog početka trajanja pandemije. Danas počinje vakcinacija u grupi najugroženijih, najstarijih naših sugrađana koji su u staračkim domovima. Takođe sam ponosna na sve njih jer znate da ova vakcina jeste besplatna ali je dobrovoljna. Imamo veliku zainteresovanost, što pokazuje da nam ponovo svojim postupcima pokazuju kako treba da se ponašamo“, kazala je Kisić Tepavčević.\nA ko ce da primi rusku kad stigne?Za koju mi obicni gradjani da se opredelimo?Najbolje je da sedimo kod kuce da pijemo suplemente i kapsule opc+c vitamina c, Sad mi izbor ovih vakcina lici na sve ove reklame na TV sto se reklamiraju za ocuvanje imuniteta.


Odobrena nova petogodišnja strategija EBRD za Srbiju - Knjaževačke novine\nOdobrena nova petogodišnja strategija EBRD za Srbiju\nBord direktora Evropske banke za obnovu i razvoj (EBRD) odobrio je novu petogodišnju strategiju za Srbiju, saopštio je EBRD.\nStrategija će, kažu, biti orijentir pri novim investicijama i anagažovanju ove banke u oblasti javnih politika u sledećih pet godina.\nKako navodi EBRD, strategija postavlja prioritete za period 2018. do 2023. godine u oblastima unapredenje konkurentnosti i upravljanja, jačanje kapaciteta privatnih preduzeća i reformisanjem odabranih preduzeća u državnom vlasništvu i javnih komunalnih preduzeća.\nJačanje integracije kroz unapređenje saobraćajne mreže, podrška reformi procesa ekonomskog povezivanja regiona i unapređenje umreženosti energetskih sistema, prioriteti su strategije.\nIz EBRD kažu da je podrška „zelenoj“ ekonomiji kroz unapređenje energetske efikasnosti, bolje korišćenje obnovljive energije i promovisanje održive prakse, takođe važan segment u petogodišnjem planu ove institucije.\n– Nova strategija sledi nakon godine značajnih investicija EBRD-a u Srbiju. Banka je u 2017. godini obezbedila preko 380 miliona evra kroz više od 20 projekata u različitim sektorima srpske ekonomije – podsećaju iz EBRD-a.\nInvesticije su uključivale i zajmove za izgradnju dva velika vetroparka, unapređenje železnickog depoa za održavanje, modernizaciju kontrole letenja, proširenje jednog maloprodajnog centra u Beogradu kao i obezbeđenje sredstava lokalnom zajmodavcu kako bi se podstaklo kreditiranje malih i srednjih preduzeća kao i hipotekarno kreditiranje.\n– Značajne investicije EBRD-a u Srbiju takođe odražavaju njen povratak ekonomskom rastu – napominje se u saopštenju.\nEkonomski problemi, podsećaju, prouzrokovani ozbiljnim poplavama u 2014. godini u najvećoj meri su prevaziđeni, ali potreba za povećanjem stranih i domaćih investicija zahteva veće napore za unapređenje poslovnog okruženja, poručuju iz Evropske banke.\nDirektor EBRD-a za Srbiju Dan Berg naglasio je da, nakon makroekonomske stabilizacije, Evropska banka predviđa rast srpske ekonomije od 2,9 odsto u 2018. godini.\n– Uz ovu pozitivnu osnovu, pravi je trenutak da se još snažnije fokusira na reforme. Naša strategija će podržati prioritete vlade investicijama i angažovanjem Banke u oblasti javnih politika. EBRD će nastaviti da se fokusira na restrukturiranje preduzeća u državnom vlasništvu, kao i da ohrabruje veće učešće kompanija iz privatnog sektora u oblastima u kojima u velikoj meri dominira država – poručuje Berg.\nTakođe, kaže, nastaviće se saradnja sa državnim organima na promovisanju poboljšanja u poslovnom okruženju, „i da poboljšavamo pristup finansiranju preduzetnika i malih i srednjih preduzeća“.\nKrajem 2014. godine, EBRD i Srbija su pokrenule inicijativu za poboljšanje investicione klime, podsticanje razvoja privatnog sektora i promovisanje dobrog upravljanja u Srbiji.\nU okviru te inicijative, objašnjavaju, Banka podržava razvoj regionalnog poslovnog registra, izgradnju kapaciteta organa nadležnog za konkurenciju, promovisanje alternativnog rešavanja sporova i bolje prakse javnih nabavki, kao i rešavanje problema nenaplativih kredita.\nEBRD navodi da je vodeći institucionalni investitor u Srbiji i da je do danas banka investirala 4,7 milijardi evra u oko 200 projekata u zemlji.\nEU je za prekogranične i transnacionalne projekte i kojima Srbija može da učestvuje izdvojila 284 milion…\nEBRD podržava reformski put Srbije: Spremni smo da i dalje...\nEBRD podržava reformski put Srbije, a predsednik te banke Suma Čakrabarti, koji u sredu dolazi u…\nProjekat BET ON EU: Balkans and Europe Together\nOpština Knjaževac je u periodu od 1.5.2014. do 30.06.2016. učestvovala u projektu pod nazivom «BET ON…\nSredstva od ove institucije koriste udruzenja i kompanije sumnjivog porekla u Srbiji proverite to nadlezni


www.cib.rs - Prirodnjački muzej odlazi u istoriju?!\nDatum objavljivanja: 23. februar 2021.\nPovodom najave ukidanja Prirodnjačkog muzeja, Centar za istraživanje biodiverziteta poručuje: Prirodnjački muzej u Beogradu nije igračka!\nPrirodnjački muzeji svake zemlje imaju centralnu poziciju u sistematizaciji fundamentalnih znanja o prirodi, nezavisno od njene zaštite i očuvanja. Oni bi trebalo da budu prva adresa za istraživače, ali i građane iz celog sveta u potrazi za informacijama i znanjem o prirodi zemlje koju posećuju. Ne samo da gotovo svi glavni gradovi država Evrope imaju prirodnjačke muzeje, nego i mnogi drugi veći gradovi mogu da se pohvale ovakvim ustanovama. Pa ipak, Vlada Republike Srbije namerava da Prirodnjački muzej pretvori u radnu jedinicu Zavoda za zaštitu prirode.\nOve godine, Prirodnjački muzej u Beogradu obeležava 125 godina od osnivanja. Povodom prethodnog jubileja, 2016. godine ovoj instituciji dodeljen je Sretenjski orden. Muzej objedinjuje zbirke, znanje i podatke o prirodi Srbije i Balkana. U njegove rezultate utkan je decenijski rad stotine naučnika, istraživača, saradnika sa prostora čitavog Balkanskog poluostrva, ali i šire. Centar za markiranje životinja pri Prirodnjačkom muzeju u Beogradu uz pomoć mreže saradnika svake godine obezbedi praćenje kretanja hiljada jedinki i desetina vrsta ptica i slepih miševa i objedinjuje ove podatke u sveukupnu sliku o migracijama životinja. Rad našeg Muzeja je od nemerljivog značaja za saznanja o biodiverzitetu i prirodi Srbije i regiona.\nPa ipak, nailazimo na nezvanične informacije iz više izvora, među kojima je i dugogodišnji direktor ove institucije, da bi Prirodnjački muzej u Beogradu vrlo brzo mogao da prestane da postoji kao takav. Degradiranje Prirodnjačkog muzeja na nivo odeljenja i gubitak statusa samostalne institucije bio bi ogroman gubitak i udarac na delatnosti istraživanja i zaštite biodiverziteta i prirode naše zemlje. I nemerljiv gubitak za sve građane. Ako rad Prirodnjačkog muzeja do sada nije bio dovoljno vidljiv ili na nivou jednog Prirodnjačkog muzeja u Londonu, Berlinu, Beču, Bazelu, možemo samo zamisliti kako bi izgledalo ako bi bio sveden na odeljenje neke druge institucije.\nUmesto da se eventualno govori o izdvajanju Prirodnjačke postavke i zbirke Pokrajinskog zavoda za zaštitu prirode radi osnivanja još jednog Prirodnjačkog muzeja u Srbiji - u Novom Sadu, sada slušamo najave pripajanja jedinog Prirodnjačkog muzeja Zavodu za zaštitu prirode - instituciji koja je 1948. osnovana upravo na inicijativu Prirodnjačkog muzeja u Beogradu!\nSložili bismo se oko jednog - da je potrebno promeniti status Prirodnjačkog muzeja u Beogradu: obezbediti mu podršku i omogućiti da ostvari svoj pun potencijal.


RADE REAGOVAO: Šerbedžija traži izvinjenje hrvatskog ministra : Nadlanu.com\nRADE REAGOVAO: Šerbedžija traži izvinjenje hrvatskog ministra\nObjavljeno 23. nov 2016. / 16:15:31\nNaime, više hrvatskih braniteljskih udruženja i rodoljuba zatražilo je od Ministarstva unutrašnjih poslova zabranu nastupa Radetu Šerbedžiji na minimum pet godina "zbog ozbiljnog ugrožavanja bezbednosti prouzrokovane revoltom branitelja i njihovih udruženja isprovociranih javnim nastupima Šerbedžije".\nŠerbedžija je preko svog advokata poslao dopis hrvatskom ministru branitelja Tomi Medvedu zbog osude njegovih navodnih izjava, tražeći izvinjenje.\n- Na temelju pisanja nama nepoznatih portala i bez provere autentičnosti izjava, pa i bilo koje informacije kod gospodina Šerbedžije, on je doveden u situaciju da je prisiljen da demantuje ono što nije rekao. Štaviše, nije izneo niti jednu aluziju u tom smislu - napisao je Šerbedžijin advokat Čeda Prodanović.\nMedved je osudio Šerbedžijine izjave koje je, navodno, dao na predstavljanju svoje knjige "Stranac (izabrane pesme)".\n- Njegov navedeni javni istup se u suštini može svesti na izražavanje pacifističkog stava i osudu negativnih pojava, implikacija i posledica koje su ratna događanja na prostoru bivše Jugoslavije izazvala. Tom prilikom, suprotno navodima iz saopštenja, Šerbedžija nije spomenuo, niti aludirao u bilo kojoj rečenici na Domovinski rat, hrvatske branitelje, stradalnike ili hrvatske ratne heroje. Isto tako, nije spominjao Tribunal u Hagu, kao ni suđenja koja su pred njim sprovođena - naveo je Prodanović.\nProdanović na kraju predlaže ministru da proveri navode i traži javno izvinjenje.\n- Smatramo da Rade Šerbedžija zaslužuje javno izvinjenje vašeg ministarstva - nevedeno je u dopisu.\n- S obzirom na to da vaš klijent nije reagovao na izjavu objavljenu u "Slobodnoj Dalmaciji", Ministarstvo hrvatskih branitelja je smatralo potrebnim izdati saopštenje - naveo je Medved.\nPodsetimo, hrvatsku javnost naljutila je Šerbedžijina izjava da su "bitange uništile Jugoslaviju".


Bezbednost na velikim točkovima - LookerWeekly.com magazin\nKoliko su bezbedni kamioni?\nSkoro svi koji se tokom putovanja kreću u blizini velikih kamiona, sigurno osećaju nelagodnost, da ne kažemo strah. Ali koliko su u stvari ove drumske krstarice bezbedne po druge učesnike u saobraćaju?\nS obzirom da su napravljeni za transport teškog tereta, kod svih kamiona proizvođači u velikoj meri brinu o bezbednosti kako samih vozača i drugih učesnika u saobraćaju tako i o bezbednosti samog tovara. Kako živimo u stvarnosti u kojoj čovek i dalje upravlja mašinom, čovek kao bezbednosni faktor nikada ne može biti zapostavljen. Iz tog razloga, kabine novijih generacija kamiona uvek su opremljene i dizajnirane tako da vozač konstantno bude koncentrisan na bezbednu vožnju do svoje destinacije.\nSa nekoliko novih tehnologija, koje su proizvođači implementirali u nove modele kamiona kao standardnu opremu, poput digitalnog dnevnika putovanja ili čak senzora koji prati pogled vozača ili meri nivo alkohola u krvi vozača putem daha, vožnja je definitivno bezbednija. Ipak, bez obzira na sve, najefikasniji način da se nesreća izbegne jeste kvalitetno upravljanje i kočenje.\nJedni od najpoznatijih proizvođača ovih vozila, Volvo i Mercedes-Benz, upravo su stavili akcenat na tehnologije kočenja kako bi dodatno poboljšali bezbednost kada su kamioni u pitanju. Volvo je razvio svoju CW-EB tehnologiju (Collision Warning and Emergency Braking), dok je Mercedes-Benz na istom principu bazirao svoj Active Brake Assist 2. I kod jednog i kod drugog sistema, postoji rano upozoravanje na približavanje nepokretnoj ili sporo pokretnoj prepreci na koje se nadovezuje inteligentni sistem kočenja. U nastavku možete videti koliko su ovi sistemi efikasni u simulacijama realnih situacija.\nIpak, bez obzira na sve tehnologije koje pomažu vozačima, poštovanje svih važećih pravila i konstantna koncentracija tokom vožnje neophodni su preduslovi za bezbedno putovanje.


Beogradski maraton - Dodeljena priznanja zaslužnima - Sportske.net\nBeogradski maraton - Dodeljena priznanja zaslužnima\nBeogradski maraton dodelio je zahvalnice i posebna priznanja zaslužnim pojedincima i učesnicima u organizaciji tog događaja ove godine.\nPriznanja je uručio predsednik Beogradskog maratona Aleksandar Đorđević, a dodeljene su i nagrade za najbolje fotografije sa ovogodišnjeg Maratona.\n"Ovogodišnji Beogradski maraton, održan 24. aprila, bio je u svakom pogledu uspešan dogadjaj i po mnogim zvaničnim i stručnim ocenama i komentarima i najbolji do sada", navodi se u saopštenju posle prijema u Skupštini grada Beograda.\nTrofej "Fred Libou" za doprinos postojanju, trajanju i razvoju Beogradskog maratona dodeljen je gradonačelniku i predsedniku organizacionog odbora, šinisi Malom, a ista nagrada pripala je i ministru omladine i sporta Vanji Udovičiću.\nMaratonska povelja uručena je predsedniku Skupštine grada Nikoli Nikodijeviću, zameniku gradonačelnika Andreji Mladenoviću, gradskom menadžeru Goranu Vesiću, gradskom Sekretarijatu za sport i Atletskom savezu Srbije.\nTrofej Kent Anderson za izuzetan doprinos i afirmaciji Beogradskog maratona pripao je proslavljenom maratoncu, osvajaču srebrne olimpijske medalje iz Melburna 1956. Franji Mihaliću.


„Ovo još uvek nije vreme za potpuno opuštanje, ali jeste za procenu aktivnosti koje su uradjene kako bismo se što bolje spremili za eventualni drugi talas“, rekao je Ivanuša za novi broj Nedeljnika.\nPrema njegovim rečima, „nije realno da mere dugo traju ni zbog ekonomije ni zbog ljudi“.\n„Povratak u novu normalnost mora da bude praćen oprezom da se epidemiološka situacije ne bi pogoršala i izmakla kontroli. Zato je bitno da se ljudi pridržavaju preventivnih mera kao što je propisana fizička distanca, respiratorna i higijena ruku“, naglasio je Ivanuša.\nOn je naveo da javnozdravstveni sistem treba da nastavi sa testiranjem i izolovanjem kontakata kako bi se epidemija držala pod kontrolom, dodajući da je jasno da postoji potreba da se vrtimo u normalne tokove, „ali u ovom trenutku moramo biti veoma obazrivi“.\nPrema njegovim rečima, iako je nepoznato kako će se pandemija dalje razvijati, na osnovu trenutnih dokaza, nejverovatnije je da scenario može uključivati „ne samo drugi već nekoliko epidemiloških talasa zajedno sa umerenijim periodima epidemije“.\n„Vrlo je moguće da će se u zimskom periodu, kako i svake godine, uz COVID-19 pojaviti i epidemija gripa i eventualno druge respiratorne infekcije“, rekao je Ivanuša.\nVučić: Policijskog časa verovatno neće biti, iako sam ja za uvodjenje\nDa li to Kon pravi odstupnicu za Vučića: Ima pokazatelja da se epidemiološka situacija u Beogradu popravlja\nOd 1. juna u Srbiji dozvoljeni skupovi do 1.000 ljudi, test na antitela 1.200 dinara


Prethodnog vikenda, tri saobraćajne nezgode: U kikindskoj policiji, na trežnjenju završila trojica vozača · gradski.online\nPrethodnog vikenda, tri saobraćajne nezgode: U kikindskoj policiji, na trežnjenju završila trojica vozača\nKIKINDA- Ni prethodni februarski vikend na našim ulicama i putevima nije prošao bez saobraćajnih nezgoda, ali i sankcionisanja neodgovornih vozača.\nNa području Područne policijske uprave u Kikindi, za dane vikenda, dogodile su se tri saobraćajne nezgode, u kojima su četiru lica, zadobila lakše telesne povredu. Pričinjena materijalna šteta se procenjuje na oko 180.000 dinara.\nU dva slučaja, saobraćajne nezgode dogodile su se zbog neprilagođene brzine, a razlog jedne bila je neodgovarajuća radnja vozilom.\nZbog učinjenih saobraćajnih prekršaja, zahtevi za pokretanje prekršajnog postupka podneti su protiv 15 učesnika u saobraćaju i izdato je 95 prekršajna naloga.\nZbog upravljanja vozilom pod dejstvom alkohola, iz saobraćaja je isključeno 10 vozača, a trojica su zadržana u trajanju do 12 časova, jer je izmerena količina alkohola u organizmu prelazila granicu od 1,20 mg/ml alkohola u organizmu.\nTakođe, otkriveno je 39 prekršaja nepoštovanja brzine kretanja vozila, sedam prekršaja nekorišćenja sigurnosnog pojasa i 47 ostalih prekršaja.\nPrethodnoZa fizička lica: Prva rata naknade za odvodnjavanje stiže 15. februara\nSledećeDan zaljubljenih u Kikindi: Poljupci, cveće, pokloni i evergrin u piceriji “Caffe Caffe”


Bogdanović odličan u porazu Sakramenta, Juta ubjedljiva - Vijesti.me\nSrpski košarkaš Bogdan Bogdanović u noći između srijede i četvrtka ostvario je rezultat karijere u NBA ligi, ali je njegov učinak bio nedovoljan za pobjedu Sakramenta nad Jutom.\nJuta je na gostovanju bila ubjedljiva i slavila sa 120:105, a Bogdanović je za 39 minuta na parketu zabilježio 25 poena, uz fantastičan šut (9/11 iz igre, 6/6 za tri poena), šest skokova, dvije asistencije i jednu ukradenu loptu.\nSakramentu je ovo bio 31. poraz, uz svega 13 trijumfa i nalazi se na posljednjem 15. mjestu Zapadne konferencije, dok je Juta 10. sa 18 pobjeda i 26 poraza.\nTeodosićev Los Andjeles Klipersi pobijedili su Jokićev Denver sa 109:104, dok je Marjanovićev Detroit izgubio od Toronta sa 91:96.\nS druge strane, Jokić je postigao 18 poena (7/18 iz igre, 1/8 za tri), uz osam skokova, po dvije blokade i asistencije i jednom ukradenom loptom za 34 minuta u igri.\nKlipersima je ovo bila 23. pobjeda, uz 21 poraz, pa je tako došla do šestog mjesta u Zapadnoj konferenciji, dok je Denver deveti sa skorom 23/22.\nToronto je drugi na istoku sa 30 pobjeda i 13 poraza, dok je Detroit osmi sa skorom 22/21.\nU ostalim utakmicama NBA lige igranim tokom noći Šarlot je sa 133:109 pobijedio Vašington, Atlanta je sa 94:93 bila bolja od Nju Orleansa, dok je San Antonio sa 100:95 slavio protiv Bruklina, a Golden Stejt je sa 119:112 trijumfovao protiv Čikaga.\nMemfis je sa 105:99 bio bolji od Njujorka, dok je Majami sa 106:101 pobijedio Milvoki, a Oklahoma je 114:90 trijumfovala protiv Los Anđeles Lejkersa.


Erdogan na Privrednom forumu turskih i ruskih privrednika: Nastavljaju se veliki projekti između Turske i Rusije @ Cafe.ba\nNiko je nije očekivao u ovakvom izdanju: Da Isprobajte novu pozu koja vam garantuje potpuno uživanje Erdogan na Privrednom forumu turskih i ruskih privrednika: Nastavljaju se veliki projekti između Turske i Rusije Svijet\nIzvor: Cafe.ba / Agencija Anadolija 09.08.2016 u 23:23 h\nPredsjednik Republike Turske Recep Tayyip Erdogan na Privrednom forumu turskih i ruskih privrednika kazao da se nastavljaju veliki projekti koji postoje između privrednika ovih dviju zemalja\nNasljednik Džamba poginuo u poršeu (VIDEO)Tramp povećava odbrambeni budžet SAD za 54 milijardi dolaraRusi upozoravaju na širenje radikalnog islamizma na KiM; SAD: Kosovo je Predsjednik Republike Turske Recep Tayyip Erdogan je u utorak na Privrednom forumu turskih i ruskih privrednika kazao da se nastavljaju veliki projekti koji postoje između privrednika ovih dviju zemalja, javlja Anadolu Agency (AA).\n"Bez zastoja se nastavljaju veliki projekti i investicije", istakao je turski predsjednik u St. Petersburgu.\nIstakao je da su teroristička organizacija FETO i snage koje stoje iza ove organizacije željeli nauditi odnosima Turske i Rusije.\n"Danas je mnogo jasnije da su FETO i sile koje stoje iza njih namjeravali nauditi odnosima između naših zemalja", kazao je Erdogan.\nPredsjednik Rusije Vladimir Putin je u obraćanju ruskim i turskim privrednicima kazao kako Rusija želi ponovo dostići, pa čak i prevazići, nivo ekonomskih i trgovinskih odnosa s Turskom, koji je postojao prije krize izazvane obaranjem ruskog aviona.\n"Moramo postepeno raditi kako bi dostigli nivo prije krize", rekao je Putin, dodajući kako vjeruje da će Rusija i Turska uspjeti u tome.\nIstakao je da su turske kompanije na ruskom tržištu tokom prethodnih 20 godina realizovale oko 1.500 projekata u vrijednosti od 55 milijardi dolara.\nPredsjednik Turske Recep Tayyip Erdogan je danas boravio u posjeti u Ruskoj Federaciji. Erdogan se u St. Petersburgu sastao s predsjednikom Rusije Vladimirom Putinom, prvi put nakon obaranja ruskog aviona u novembru prošle godine, nakon što je narušen zračni prostor Turske.\nU delegaciji turskog predsjednika su bili zamjenik premijera Mehmet Simsek, ministar vanjskih poslova Mevlut Cavusoglu, ministar kulture i turizma Nabi Avci, ministar ekonomije Nihat Zeybekci, ministar prehrane, poljoprivrede i stočarstva Faruk Celik, ministar prirodnih resora i energije Berat Albayrak, zamjenik predsjednika Stranke pravde i razvoja (AK Parti) Mehdi Eker i šef Nacionalne obavještajne službe Turske (MIT) Hakan Fidan.


Notorious: Google dominira Ad-Serving tržištem\nNa osnovu najnovijeg izveštaja vidi se da je kompanija Google zadržala svoj udeo na tržištu pretrage za mesec novembar\nOva vest je dala novi podsticaj pregovorima koje Microsoft vodi oko kupovine kompanije koja je rival kompanije Google. Google poseduje 57% ad-server tržišta navodi se u izveštaju. Microsoft i Yahoo zajedno imaju samo 15% što znači da čak iako se Microsoft i Yahoo slože oko spajanja po pitanju ovog posla, ni ova kombinacija neće obezbediti da se približe Google-u na ovom polju.\nGreg Sterling, glavni analitičar pri Sterling Market Intelligence, ne očekuje da vidi značajnu izmenu po pitanju ovih odnosa. On navodi da ne vidi mogućnsot kako bi Microsoft mogao da dostigne Google za tako kratko vreme. Sterling navodi da bi Microsoft moga da kupi veliki broj manjih firmi ali da ni to ne bi dalo značajne rezultate te da on misli da Microsoft ima nameru da vrši manje kupovine da bi povećao svoj udeo u ad-serving tržištu.\nPrilikom pregleda ovih brojeva, analitičari navode da je veoma važno imati na umu da se podaci odnose samo na Ad serving i da Display Advertising nije obuhvaćen ovom analizom. Ukoliko dođe do potpunog spajanja Microsoft-a i Yahoo-a, kompanija će biti pozicionirana da se na efikasniji način suoči sa Yahoo-om na kompletnom polju advertajzinga. Yahoo poseduje 10.5% Display tržišta dok Google poseduje 1.5%, navodi se u saopštenju comScore.\nPrema analizi kojom su obuhvaćeni Ad Server pozivi širom 75 miliona domena pokazala je da su i Yahoo i Microsoft izgubili značajan tržišni udeo u poređenju sa podacima iz marta meseca kada je u pitanju ukupno tržište. Google je zadobio tržišnu prednost sa kupovinom DoubleClick-om. Prema izveštaju Attributor-a, Google AdSense je dominantan na malim sajtovima dok je Google-ov DoubleClick vodeći kada su u pitanju veliki sajtovi.\nTo znači da DoubleClick stremi ka većim sajtovima, zaobilazeći Yahoo i prelazeći na drugo mesto. Yahoo beleži 9.7% a Microsoft 3.8% tržišta, dok AOL beleži 6.6%. iako Google nije viđen kao velika pretnja sa gledišta kompanija Microsoft i Yahoo – pa čak i od strane tzv. Microhoo – ova kompanija je svedok eksplozije novih Ad mreža u toku ove odlazeće godine. Samo jedna je upala na Attributor-ovu listu prvih pet.\nTo je kompanija Revenue Science koja je zabeležila 6.7% tržišnog udela, postavljajući se na poziciju ispred AOL i kompanije Microsoft. Dalje u izveštaju se navodi da DoubleClick i AdSense nastavljaju da dominiraju ad-server tržišnim udelom obuhvatajući 31% i 26% procenta udela, što je skoro tri puta u odnosu na Yahoo koji je najbliži konkurent nevezano za Google. Zajedno, AdSense i DoubleClick obuhvataju 54% u ovom segmentu.\nZa manje sajtove sa manje od milion jedinstvenih posetioca mesečno, AdSense beleži 38% tržišnog udela, što je sedam puta više u odnosu na ValueClick, njegovog najbližeg konkurenta. Google i DoubleClick beleže 60% udela na ovom polju. Takodje je potrebno pomenuti činjenicu da zajedničke pozicije koje Attributor naziva „Big 3“ – DoubeClick-ov deo je najjači kada su u pitanju sajtovi vezani za automobilsku industriju dok je AdSense neprevazidjen po pitanju blog sajtova sa 40% a Yahoo je najjači kada su u pitanju sajtovi vezani za zdravstvo i medicinu sa zauzetih 13%.


OBAVJEŠTENJE ZA UČEŠĆE U PROGRAMU „PRILIKE”\nGimnazija obavještava učenike da je program „Prilike”, koji realizuje Asocijacija za demokratski prosperitet - „Zid” uz podršku UNICEF-a i finansijsku potporu TUI „Care” fondacije, i ove godine aktivan.\nProgram „Prilike” ima za cilj da omogući adolescentima u Crnoj Gori, koji imaju 17-19 godina, učešće na praktičnoj obuci i job-shadowingu, kako bi saznali više o potencijalnim mogućnostima za razvoj karijere i pripremili se za tržište rada.\nAdolescenti će učešćem u ovom programu dobiti priliku da kroz praktičnu obuku u jednoj od kompanija ili organizacija civilnog društva u Crnoj Gori, a u skladu sa svojim interesovanjima, saznaju više o sopstvenim kapacitetima, interesovanjima i vještinama, ali i o poslodavcima i tržištu rada. Dobiće mogućnost za svoje prvo praktično iskustvo - praktičnu obuku u trajanju od najmanje dva dana do dvije nedjelje. Na taj način biće im omogućeno da se bliže upoznaju sa procesom rada, spoznaju timski rad i nauče više o profesiji koja ih zanima ili otkriju novo zanimanje.\nIstičemo da praksa traje dva sata dnevno i da se prijave za učešće mogu slati putem linka https://cutt.ly/xneVZA2 . Rok za prijavu je 20. septembar 2021. godine.


Održana promocija romana „Islednik“ Dragana Velikića – Bookvar\nPromocija romana novosadskog blogera Siniše Boljanovića\nSvi znaju da je Titanik potonuo, pisac iz Engleske dokazuje suprotno\nLjubitelji proze Dragana Velikića imali su priliku da u utorak, 16. juna u Delfi Caféu uživaju u predstavljanju novog romana „Islednik“ u izdanju Lagune.\nJedan od najomiljenijih, najčitanijih i najprevođenijih domaćih pisaca sjajno je tumačio sopstveno delo. Budući da su kritičari „Islednika“ označili kao „najličniji i najbolji Velikićev roman do sada“ pisac je prokomentarisao da ocena „najličniji“ ne znači neki kvalitet, jer sve što je ikada napisao u suštini jeste lično. „Islednik“ je pre svega roman, što znači fikcija, ali ima i autobiografskih elemenata. „Ako čitalac to doživljava kao istinu, onda sam uspeo, jer cilj pisca je da bude uverljiv“, otkrio je Velikić.\nZanimljivo je bilo saznati da je „Islednika“ pisao tri godine jer u nekim trenucima nije bio zadovoljan napisanim, osećao je zamor i radije je prekidao sa radom, da bi, posle izvesnog vremena, iščitavao napisano, nemilosrdno sekao i ponovo nastavljao.\nTeofil Pančić, književni kritičar koji je u Vremenu napisao kritiku „Islednika“, kazao je da je ova knjige neka vrsta nastavka Velikićevog dela „Bonavia“ u kojem je pisao o previše odsutnim očevima i previše pristunim majkama. „Vidi se da Velikića ova tematika, duboko lična i porodična, opseda i to je proizvelo neke od njegovih najboljih knjiga ’Ruski prozor’, ’Bonaviu’, a sada ’Islednika’“, kazao je Pančić i ocenio da je „Islednik“ na nivou „Bonavie“, romana koji smatra jednim od najboljih u 21. veku.\nVelikić se složio sa Pančićevom ocenom u pogledu veze između „Bonavie“ i „Islednika“ i objasnio da je poslednje poglavlje u prvom bilo ishodište ovog drugog i tako je nastao roman o majci.\n„U ’Isledniku’“, konstatovao je Pančić, „Velikić je najizrazitije ogoleo svoj stil i učinio knjigu prohodnijom za čitaoce, iako za one koji su ga i ranije rado čitali to jeste velikićevsko delo, za one koji nemaju prethodno iskustvo biće prijatno iznenađenje što roman dobitnika Ninove nagrade nije teško razumljivo štivo.“\nPančića je impresionirala veština kojom se autor poigravao sa autobiografskim momentima uspevajući da nikada ne sklizne u lošu publicistiku.\n„Ovaj roman je i za mene novo iskustvo“, poverio se pisac i posle male pauze priznao da ne zna šta bi sada pisao jer je zatvorio krug pisanja o svom detinjstvu, strahovima, o mestima kojih više nema, o odnosima unutar porodice.\nPriznao je da već dve godine razmišlja da piše o kući u kojoj živi, ali ne o susedima već o neverovatnim peripetijama, pljačkama, problemima koji pogađaju tu kuću. Tako bi sledio moto da „pisanje nije ništa drugo do dešifrovanje znakova u tkanju svakodnevice“.


Centella Sensitive Cica-Cream - Povećajte sliku\nNaša cica-krema za osetljivu kožu štiti i obnavlja kožu. Formulisana sa D-pantenolom i tigrovom biljkom, ova formula obnavlja kožu i vraća joj zdrav izgled. S 48-satnom hidratacijom, ova krema za zaštitu kože takođe povećava stepen hidratacije unutar zaštitne barijere kože. Obnovite, ojačajte i hidrirajte kožu pomoću naše regenerativne kreme.\nObnavlja i štiti kožu istovremeno brinući o stepenu hidratacije unutar kože\nVidljivo smanjuje crvenilo kože i dehidratacijske linije nakon 3 dana korištenja\nLako se upija bez nepotrebnog trljanja kože\nKlinički dokazano* obnavlja zaštitnu barijeru kože na oštećenoj koži\nDermatološki testirano na 100% osetljivoj koži\nBez alkohola, bez mirisa\n*Temeljeno a istraživanju na površinskom sloju kože u 8-nedeljnoj studiji .\nTestirano na ispitanicima koji svoju kožu smatraju osetljivom.\nPoznato je da D-Pantenol, poznat i kao Vitamin B5, pomaže suvoj koži da poveća kapacitet zadržavanja vlage. U okviru naše formule, D-Pantenol pomaže u učvršćivanju, zaštiti i popravljanju barijere kože.\nMadekozid je veoma aktivno, koncentrovano jedinjenje pažljivo dobijeno iz biljke Centella Asiatica i poznato po svojim umirujućim svojstvima. Naš Madekozid dobijen iz Gotu Kole koja je iz održivog izvora sa lokalnih farmi na Madagaskaru.\nLagano utapkajte našu cica-kremu za osetljivu kožu na čistu i suvu kožu\nNanesite dva puta dnevno ili po potrebi\nOtkrijte naš najnežniji čistač za osetljivu kožu za učinkovito čišćenje i umirivanje kože\nOTKRIJTE KORISTI CICA-KREME\nIskusite snagu naše formule Cica-Cream kreme za lice. SAZNAJTE VIŠE


Ovaj projekat započet je 1. februara 2011. godine, u realizaciji Evropskog pokreta u Crnoj Gori kao noseće organizacije, zajedno sa partnerima – Centrom za monitoring (CeMI), Institutom „Alternativa“ (IA) i Centrom za ekonomski razvoj (CED, Bugarska), i traje 18 mjeseci. Projekat se realizuje uz finansijsku podršku Evropske unije, posredstvom Delegacije Evropske unije u Crnoj Gori.\nCilj projekta je veći doprinos civilnog društva evropskim integracijama u Crnoj Gori i reformskim procesima u kontekstu pristupanja Evropskoj uniji. Naime, ovim projektom partnerske organanizacije (Evropski pokret u Crnoj Gori, Institut Alternativa i Centar za monitoring) su usmjerile svoje napore ka unaprjeđenju javnih politika iz ove oblasti, a koje su obuhvaćene i Nacionalnim programom za integraciju Crne Gore u EU. Svaka od organizacija će pratiti i vršiti istraživanje u oblastima u kojima su već posjedovale značajne kapacitete i eksperstka znanja, koja će ovim putem biti unaprijeđena i stavljena u funkciju unaprijeđenja javnih politika u spomenutim oblastima u Crnoj Gori.\n[:mn]O projektu[:en]About the project[:][:mn]Jačanje institucije Zaštitnika ljudskih prava i sloboda u Crnoj Gori[:en]Strengthening of the institution of the Protector of Human Rights and Freedoms in Montenegro [:]


Volim seks i rado ga se sećam: Evo šta da radiš kada "koncentracija" krene da ti pada — Wannabe Man\nVolim seks i rado ga se sećam: Evo šta da radiš kada “koncentracija” krene da ti pada\nSeks je prijatan, zabavan, čini nas srećnijim, zdravijim i lepšim. Kvalitetan seks je važan preduslov za uspešnu vezu koja nas ispunjava. Seks je najbolji lek za depresiju i oslobađa nas stresa, podstiče našu kreativnost i zato ga i volimo… Međutim, šta raditi kada u krevetu stvari ne idu kako treba?\nOgromna većina muškaraca se u nekom trenutku života suočava sa problemima sa potencijom. Statistika pokazuje da svaki peti muškarac u Srbiji ima problem u seksualnom funkcionisanju, a među njima su sve više i muškarci mlađi od 40 godina. Za ove poražavajuće brojke zaslužan je moderan način života prepun stresa i neizvesnosti, loše navike kao što su pušenje i konzumiranje alkohola… Sve zajedno urušava muško samopouzdanje, želju i moć.\nVećina muškaraca izbegava da razgovara o ovoj temi. Svega 10-20 procenata muškaraca sa ovim problemom potraži pomoć. Ostali ćute i trpe, uveravajući sebe i partnerku da je sve u redu, pa često prođu meseci ili čak godine u zabrinutosti i raznim izgovorima. Za to vreme, oni sve manje uživaju u životu i polako gube nadu da seks ponovo može biti dobar.\n“Muškarci su naučili da treba da budu sposobni da sve drže pod kontrolom, da su stabilni i moćni u svim oblastima u životu. Svoju potenciju doživljavaju kao direktnu potvrdu njihove ličnosti i muškosti. Kada ih ona izda, često sebe doživljavaju bezvrednim, gube samopouzdanje, postaju zabrinuti i nesrećni“, ističu seksolozi i urolozi.\nVeliko ograničenje kod lekova za potenciju predstavlja i činjenica da ne dovode do trajnog rešenja problema u smislu izlečenja, već deluju samo ograničeni period vremena (najčešće nekoliko sati). Posle isteka njihovog dejstva, efekat se gubi i lek je potrebno ponovo uzeti pred sledeći seksualni odnos. Uz to, kako bi se na vreme uzeo potrebno je unapred sve isplanirati, zbog čega se gubi na spontanosti.\nKljučne reči africkaafricka sljivabeta-sitesterolbolna erekcijadejtingdevojkeerekcijaerektivna funkcijaflertimpotencijamagazin za muškarcemuški magazinmuško-ženski odnosipotencijaprijapizamproblemi sa erekcijomproblemi sa potencijomseksšljivaVolim seks i rado ga se sećam: Evo šta da radiš kada "koncentracija" krene da ti padaWannabe Manzdravlježene


Beta\t 23. oktobra 2016. 09:20\nKandidat republikanaca za predsednika SAD Donald Tramp izjavio je u subotu da će tužiti svaku ženu koja ga je optužila za seksualno zlostavljanje ili drugo neprimereno ponašanje.\nNekoliko žena optužilo je republikanskog kandidata za predsednika SAD za seksualno zlostavljanje i drugo neprimereno ponašanje, nekoliko nedelja pošto su se u javnosti pojavili snimci iz 2005. godine na kojima on iznosi vulgarne komentare na račun žena.\nPoslednju u nizu optužbi juče je iznela jedna porno glumica. Ona je optužila Trampa da je 2006. godine nju i još dve žene poljubio bez traženja dozvole kada se se sreli posle golf turnira.\nOn je optužio Hilari Klinton i Demokratsku stranku da su fabrikovali optužbe protiv njega da bi naškodili njegovoj predsedničkoj kampanji.\nIz izbornog štaba demokrata poručuju da bi Tramp bio problematičan na mestu predsednika SAD.\nTramp je, u senci pretnje tužbama, predstavio plan za svojih prvih 100 dana na vlasti i najavio promene u “pokvarenom sistemu” u Vašingtonu.\n“Obećavam vam, ako pratimo te korake, imaćemo novu vladu koja pripada narodu, koju je dao narod i koja je za narod”, rekao je Tramp, aludirajući na čuveno obraćanje američkog predsednika Abrahama Linkona tokom američkog Gradjanskog rata 1863. godine.


Sužene opcije: Izrael je prinuđen da bira između Amerike i Kine – Zavera\nZTP 19. jula 2021.\t0 Komentara\n‘Savetodavni komitet za inspekciju bezbednosnih aspekata stranih investicija’ je dosadan naziv jednog od natajnovitijih i najosetljivijih organa izraelske vlade. Njegovo članstvo je nepoznato, a sastanci se održavaju daleko od javnosti. Suštinski, to je odbor za procenu ugovora sa Kinom. Osnovan je 2020. pod pritiskom Amerike, koja je sumnjala da bi Kina mogla dobiti izraelsku vojnu tehnologiju. Već se oseća prodorni uticaj ovog komiteta na trgovinu i veze sa Kinom.\nIako ne postoji zvanična politika ili pisana direktiva koja zabranjuje kineske investicije u ključnim oblastima ekonomije, sklapanje novih ugovora značajno je usporeno. „Amerikanci su nam stavili do znanja da neće prihvatiti bilo kakvo kinesko učešće u kritičnoj infrastrukturi, a Izrael je sa zakašnjenjem primio poruku,“ kaže bivši izraelski ministar u vladi koja je smenjena 13. juna.\nU maju 2020, na primer, Izrael je odbio ponudu kineske kompanije Hutchison Water za izgradnju postrojenja za odsoljavanje. Kineske firme su i dalje uključene u ranije potpisane infrastrukturne projekte, poput nove mreže lakih železnica u Tel Avivu. Ali Izrael je pod američkim pritiskom pristao da potisne Shanghai International Port Group, koja bi trebalo da upravlja novim magacinskim terminalom u luci Haifa, u korist Emiratske kompanije.\n„U prošlosti smo dobijali mnogo manje vladinih smernica oko poslovanja sa Kinom, kaže jedan izraelski direktor koji je proveo više od decenije radeći na kineskim investicijama. „Sada su stvari mnogo jasnije. Kinezi mogu da ulažu u prehrambenu i finansijsku tehnologiju, ali ne i u sektore (sajber) bezbednosti i infrastrukture.“ Kineske investicije u izraelske tehnološke kompanije pale su sa 72 ugovora u 2018. na 45 u 2020. To se delimično može objasniti pandemijom i novim kineskim propisima o deviznim transferima, ali i onim što jedan izraelski diplomata naziva „rekalibracijom odnosa“.\n„U vreme Netanjahua, Izrael je verovao da može sedeti na dve stolice – poslovati sa Kinezima, a da se Amerikanci ne ljute na nas,“ kaže Doron Ela, stručnjak za kinesko-izraelske odnose sa Instituta za studije nacionalne bezbednosti iz Tel Aviva. „Izraelu je trebalo dosta vremena da shvati u kojoj meri Amerika danas Kinu posmatra kao svog glavnog rivala.“\n(TheEconomist-ZTP, foto: Yossi Zamir/Flash90)\nTagovi:Kina, SAD, bezbednost, Amerika, Izrael, vlada, investicije, odbor, komitet, luka, Haifa, pritisak


Portorož: Dogovoreni novi koraci NATO-a u Afganistanu\nU središtu pažnje drugog dana rada nezvanične konferencije NATO-saveza u Portorožu bio je sastanak Savjeta za saradnju NATO-a i Rusije na kojem je ruski ministar odbrane Sergej Ivanov izrazio nezadovoljstvo ponašanjem Gruzije i obnovljenim odnosima te zemlje sa NATO savezom.\nNATO pozvao Gruziju u pridruženo članstvo što je Moskva ocijenila kao novi početak hladnoratovske situacije, a odnosi Rusije i Gruzije dodatno su se zakomplikovali upravo pred sastanak u Portorožu, jer su gruzijske vlasti uhapsile petoricu ruskih oficira pod optužbom za špijunažu. Generalni sekretar NATO-a Jap de Hop Shefer pozvao je Rusiju i Gruziju da smanje tenzije i pokažu umjerenost, a pri tom je napomenuo kako će NATO i Rusija nastaviti saradnju u borbi protiv terorizma, te da će jedan ruski brod učestvovati u operacijama NATO-a u Sredozemlju.\nMinistri odbrane NATO-a danas su razgovarali i o preobražaju NATO-a u odbrambeni savez kao i o formiranju operativnih snaga koje bi u roku pet dana mogle biti prebačene na bilo koje krizno područje. Juče, prvog dana nezvaničnog sastanka u Portorožu postignut je dogovor o preuzimanju kontrole nad čitavom teritorijom Afganistana, što je ministar odbrane SAD-a Donald Rumsfeld nazvao hrabrim korakom naprijed. Inače, sastanak u Sloveniji priprema je za summit NATO-a koji će se u novembru održati u Rigi, a barem za sada nema najava da će na tom skupu neke od zemalja potencijalnih kandidata dobiti zeleno svjetlo za članstvo u savezu.


Peskov: Ne smanjuje Gasprom isporuke namerno\nTanjug 16. juna 2022. 15:04\nMOSKVA – Nije bilo namernih akcija Gasproma sa smanjenjem isporuka gasa Evropi, izjavio je danas portparol Kremlja Dmitrij Peskov, dodajući da postoji problem sa turbinama.\n„Treba da se obratite Gaspromu, znamo samo da postoji problem sa turbinama, problem sa njihovim remontom. Neka turbina nije vraćene, negde je blokirana“, rekao je Peskov odgovarajući na pitanje novinara, izveštava Tas s.\nOn je takođe ocenio da je trenutni problem s turbinama i posledičnim smanjenjem isporuka gasa Evropi rezultat zapadnih sankcija prema Moskvi.\n„Nema tu ničeg namernog, to je problem koji nije povezan sa nama“, naglasio je Peskov.\nDodao je da Kremlj nema informaciju o mogućem datumu vraćanja turbina i da je to takođe pitanje za Gasprom.\nRuskci gasni gigant je 15. juna saopštio da zaustavlja rad još jednog Simensovog gasnoturbinskog motora na gasovodu Severni tok zbog isteka roka za remont. Kao rezultat toga, predviđeno je da protok gasa ovim cevovodom od noći 16. juna padne za još jednu trećinu na 67 miliona kubnih metara gasa dnevno.\nGasprom je u utorak saopštio da je bio primoran da smanji isporuke prirodnog gasa preko Severnog toka u odnosu na plan zbog neblagovremenog Simensovog vraćanja pumpnih jedinica sa popravke i identifikovanih kvarova na motorima.\nSimens Enerdži je ranije saopštio da je za sada neizvodljivo vraćanje jedne od gasnih turbina za Severni tok iz Montreala u Nemačku, nakon popravke, zbog kanadskih sankcija prema Rusiji.


Baza evropske sudske prakse o ljudskim pravima | MC_ONLINE\nBaza predstavlja koristan resurs za novinare koji traže informacije o presudama Evropskog suda za ljudska prava.\nWeb sajt, koji je razvio AIRE centar u saradnji sa zastupnicima Crne Gore, Albanije, Bosne i Hercegovine, Hrvatske, Makedonije i Srbije pred Evropskom sudom za ljudska prava. takođe sadrži linkove ka drugim korisnim publikacijama na jezicima regiona, kao što su vodiči i priručnici o praksi Evropskog suda za ljudska prava.\nPored sudske prakse, u Bazi se nalaze još dva dokumenta: Prikaz svakog člana Evropske konvencije za zaštitu ljudskih prava i prava koja su njime zajamčena, te spisak uobičajenih faktičkih situacija do kojih može doći i u njemu je objašnjeno kako te situacije mogu da povlače zaštitu zajamčenu relevantnim članovima Konvencije. Korisnik na osnovu tih faktičkih situacija može da utvrdi da li neki predmet povlači zaštitu prava iz Konvencije a zatim pogleda u Prikazu koje testove treba primeniti kao i primere sudske prakse.\nIako prvobitno namijenjenm sudijama, tužiocima i ostalim pravnicima, Baza predstavlja koristan resurs i za medijske radnike koji žele pronaći informacije o sudskim predmetima Evropskog suda za ljudska prava. Predmeti se mogu pretraživati po nizu kriterija, uključujući članove na čije se kršenje odnose.\nNovinarski vodič kroz sudske postupke i Rečnik pravnih termina za novinare\nRelevantni dokumenti: Međunarodni krivični sud u Hagu\nPriručnik za izveštavanje o sudovima za ratne zločine


Komisija će, prema njenim rečima, uskoro angažovati stručnu instituciju koja će utvrditi tržišni udeo Delte u Srbiji.\nPrema Zakonu o zaštiti konkurencije svi učesnici na tržištu čiji je udeo veći od 40 odsto dužni su da dokazuju da ne zloupotrebljavaju tu svoju dominantnu poziciju.\n"Ako neko ima tržišni udeo veći od 40 odsto ne mora da znači da je i monopolista. Provera monopolističke pozicije trgovinske firme se obavlja ispitivanjem njenog odnosa sa dobavljačima, kao i sa konkurencijom i potrošačima", rekla je Bajalović-Marković.\nPrema istraživanju koje je uradila Privredna komora Srbije u saradnji sa "Konzitom", tržišni udeo Delte u Beogradu bio je 20 odsto, a u Srbiji oko 11 odsto.\nU sastavu Delte su trgovinski lanci "Maksi", "C market", "Pekabeta" i "Tempo" koji imaju vise od 300 prodajnih objekata u Srbiji.\nI Miodrag Kostić kupac firme „Beogradelektro“\nPreduzeće „Beogradelektro“ juče je prešlo u vlasništvo tri investiciona fonda od kojih je jedan biznismena Miodraga Kostića.\nSrbiju je ovih dana zapljusnuo pravi talas štrajkova. Povećanje nekih poreza, previsoke akcize, niske plate i neispunjena obećanja o boljem životu pokrenuli su lavinu nezadovoljstva. U štrajk su stupili ili su ga najavili prosvetni radnici, policajci, zdravstveni radnici, taksisti i drugi. Vlada se našla pred nemogućim izborom da udovolji sindikatima ili da istraje u zahtevu da budžetskih sredstava nema za povišice. Imajući u vidu da je za ovu godinu ionako planiran prenapregnuti budžet, s deficitom koji će verovatno biti veći od četiri odsto BDP, jasno je da u državnoj kasi sredstava za te namene nema. Takođe, treba imati u vidu da povećanje plata ne znači jednokratno povećanje, već automatski znači i za naredne godine povećanje nivoa javne potrošnje.\nStan uz učešće države moguće kupiti samo u unutrašnjosti\nAko građani hoće da kupe stan na kredit uz subvenciju države, treba da znaju da to mogu da učine samo u manjim gradovima. Vlada je juče usvojila program subvencionisanja stambenih kredita po kojem mlađi od 45 godina mogu da kupe stan do 50 kvadrata u vrednosti do 40.000 evra.\nMeđunarodna konferencija o zelenoj gradnji u Beogradu\nPrva Međunarodna konferencija o zelenoj gradnji održaće se 24. novembra 2011. godine u Beogradu, saopštili su danas organizatori Ekoist i Nacionalna alijansa za lokalni ekonomski razvoj Srbije (NALED).\nMinistar Antić sa ambasadorom Azerbejdžana o energetici\nMinistar rudarstva i energetike Srbije Aleksandar Antić razgovarao je danas sa ambasadorom Azerbejdžana u Beogradu Eldarom Hasanovim o saradnji dve države na polju energetike.\nBrnabić: I lokalni ekonomski razvoj i strane investicije\nEkonomija Srbije treba da se zasniva na lokalnom ekonomskom razvoju i na lokalnoj privredi, iako se neće odustati ni od dovođenja stranih investitora, izjavila je predsednica Vlade Ana Brnabić prilikom obilaska Valjaonice bakra Sevojno.\nNaslednici traže od države da im vrati oduzetu imovinu\nNaslednici rehabilitovanih osoba, koji su u montiranim postupcima nepravedno osuđeni posle Drugog svetskog rata, očekuju da će im oduzeta imovina biti vraćena u potpunosti i kažu da neće prihvatiti nikakva obeštećenja u vidu državnih obveznica kako je predviđeno izmenama Zakona o rehabilitaciji, koji u septembru treba da se nađe pred poslanicima u Skupštini Srbije.\nOGROMAN POTENCIJAL Kineska pokrajina Guandong želi da investira u zemlje u regionu\nPostoji ogroman potencijal za saradnju kineske pokrajine Guandong, koja ima 108 miliona stanovnika, sa zemljama centralne i istočne Evrope, rekao je danas zvaničnik ove provincije Ju Junđu, javlja novinar Srne.\nMinistar građevine i urbanizma Velimir Ilić izjavio je danas da će cena legalizaciji objekata biti veoma povoljna i da sredstva dobijena tim putem treba samo da pokriju troškove uknjiženja.\nMihajlović sa ambasadorom Italije o "Zapadnom Balkanu 6"\nPotpredsednica vlade i ministarka građevinarstva, saobraćaja i infrastrukture Zorana Mihajlović razgovarala je danas sa ambasadorom Italije u Srbiji Đuzepeom Mancom o saradnji dve zemlje i podršci Italije našoj zemlji na putu ka EU, a Manco je istakao da italijanske firme sa kojima je nedavno razgovarao izrazile zainteresovanost za nove projekte u Srbiji.\nVulin: Država će učiniti sve što može u slučaju "Agroživ"\nMinistar za rad, zapošljavanje, boračka i socijalna pitanja Aleksandar Vulin izjavio je danas u Žitištu i da će Vlada Srbije učiniti sve, ukoliko za to postoje uslovi, da se obnovi privredna aktivnost u Žitištu.\nEvo kako da banke jure vas a ne vi njih – rešenje je Tailor Fin\nPostoje dve opcije kojima se ljudi vode kada se odluče za uzimanje keš kredita ili kredita za refinansiranje. Ili se okrenu aktuelnim ponudama banke kod koje imaju račun ili pokušaju da skupe što više ponuda od što više banaka i odaberu najbolju. Obe opcije imaju svoje prednosti i mane ali samo Tailor Fin platforma može da vam pruži uslugu bolju od obe opcije zajedno.


Na ovu press konferenciju nisu bile pozvane Za media i T1 televizija, medijske kuće koje su započele produkciju dokumentarnog filma “Novinarski odgovor” koji se bavi istraživanjem zloupotreba na ovogodišnjem Konkursu Ministarstva kulture i informisanja. U okviru tog istraživanja smo kontaktirali g-dina Boška Savkovića i obavestili ga da su njegove međunarodne nagrade lažno prikazane kao priznanja firme G.F.C d.o.o, nakon čega se g-din Savković obratio javnosti Otvorenim pismom što je bio neposredni povod za vanrednu press konferenciju na kojoj je govorio državni sekretar Aleksandar Gajović.\n„Moj naslednik, državni sekretar Gajović ima običaj da kaže da ne odbija nijedan poziv medija za intervju, u ovom slučaju je prekršio to što je govorio. To je zaista loše, ako nemate šta da krijete, nemate razloga ni da odbijete intervju. Ne možete reći da su mediji dovoljno obavešteni time što su to prenele agencije. Ako raspisujete konferenciju pozovite i medije i važne aktere; shvatio sam da je ta konferencija imala veze sa najavom Boška Savkovića da će da tuži one koji su se kitili njegovim perjem, odnosno njegovim nagradama, shvatio sam da i on nije pozvan na tu konferenciju, nismo pozvani ni mi iz UNS-a koji se intenzivno bavimo tim konkursom, ali rekao bih da i sama ta odluka da vama ne daju intervju govori u prilog da taj konkurs nije urađen po meri i po standardu kako su se radili konkursi Ministarstva kulture i informisanja.“\nAleksandar Gajović Medijski konkursi Ministarstvo kulture i informisanja Nino Brajović Projektno sufinansiranje medija Za media Zaječar\n← Telekom bez objašnjenja prestaje da emituje „Srpsku naučnu televiziju“\nSlučaj Cvetković: Tužilaštvo formiralo predmet o pucnjavi →


Isufi: Taksa na robu iz Srbije neće biti suspendovana - Gorapress.net\nIsufi: Taksa na robu iz Srbije neće biti suspendovana\nLider parlamentarne grupe AZBK Ahmet Isufi, gostujući u emisiji “Analiza dana” na RTK3, izjavio je da taksa na robu iz Srbije neće biti suspsendovana.\nNece biti suspendovanja takse, jer je ona uvedena zbog Srbije. Srbija sa novcem kosovskih građana vodi kampanju protiv Kosova. Ovako bi uzvratila svaka država. Pritisak treba da se vrši na Srbiju”, rekao je Isufi.\nIsufi je, između ostalog, rekao da opuzicija manipuliše s javnošću sa optužbama protiv Vlade.\n“Cilj današnje sednice je bila propaganda”, rekao je Isufi, komentarišući žustru raspavu između opozicije i vladajuće koalicije tokom današnje sednice Skupštine Kosova o raspodeli i korišćenju vladinog budžeta tokom 11 godišnjice nezavisnosti Kosova, i ostalim aktivnostima slične prirode".


Redakcija 25.04.2019 14:16\nPredsjednik Narodne skupštine Republike Srpske (RS) Nedeljko Čubrilović tvrdi da Ustavni sud BiH nije naveo ni agrumente, ni razloge koji obrazlažu presudu kojom je ukinut 9. januar, kao “dan RS“.\nČubrilović je danas upoznao članove skupšinskog Odbora za ustavna pitanja s tim da je odluka Ustavnog suda BiH, kojom se usvaja zahtjev dijela delegata jednog kluba u Vijeću naroda RS-a za ocjenu ustavnosti člana 2. stav 1. Zakona o Danu RS, zvanično zaprimljena u Narodnoj skupštini 19. aprila, te da je objavljena u “Službenom glasniku BiH“ i stupila na snagu.\nOn je, kako je saopćeno iz parlamenta, rekao da u toj odluci, kako se navodi, Ustavni sud “nije osporio pravo RS da proglasi i slavi svoj Dan Republike, nego da je naveo da 9. januar nije ustavan“.\nČubrilović tvrdi da u odluci “nisu navedeni ni argumenti, ni razlozi koji obrazlažu zbog čega je sud presudio na ovaj način“.\n“Za Narodnu skupštinu 9. januar je istorijska činjenica ustanovljenja RS i tako će i ostati”, ustvrdio je.\nUstavni sud Bosne i Hercegovine 29. marta je proglasio neustavnom odredbu o 9. januaru kao “danu RS“, ali srpski politički predstavnici najavljuju da će se taj datum i dalje slaviti.\nPredstavnici Bošnjaka u organima vlasti entiteta RS izražavali su i ranijih godina negodovanje zbog činjenice da je nastavljeno s obilježavanjem neustavnog i diskriminirajućeg 9. januara kao “dana RS“.\nIsticali su da, po mišljenju Venecijanske komisije i odluci Ustavnog suda BiH, 9. januar kao tzv. “dan RS“ predstavlja historijsko naslijeđe samo jednog, srpskog naroda i da kao takav uspostavlja povlašteni položaj pripadnika srpskog naroda u odnosu na Bošnjake, Hrvate, ostale i građane RS.\nPrethodni članakI Željezničar bi profitirao: Džeko se vraća tamo gdje se pretvorio u vrhunskog igrača\nNaredni članakVlada FBiH dala Gradu Sarajevo kasarnu Jajce na 49 godina


SRBIJA ĆE DA IZVEZE PREKO MILION TONA PŠENICE | Agroservis\n> SRBIJA ĆE DA IZVEZE PREKO MILION TONA PŠENICE\nSRBIJA ĆE DA IZVEZE PREKO MILION TONA PŠENICE\nBeograd, 14. jun 2019.\nSrbija će ove godine imati dovoljno pšenice za sebe, a više od milion tona će moći da izveze, kaže direktor Udruženja „Žita Srbije” Vukosav Saković.\nTo je, kako kaže, ustanovljeno tokom realizacije programa koji su sproveli Ujedinjene nacije, odnosno organizacija FAO i Evrospska banka za obnovu i razvoj, prenosi Tanjug.\n„Cilj tog Programa je da vršimo propagandu pšenice i pronalazimo neka nova tržišta, ali i da svim zainteresovanima u zemlji kažemo šta mogu očekivati od ovogodišnje žetve”, kaže Saković.\n„Tada smo se uplašili da nećemo imati pšenice ni za domaće potrebe, ali kako su došle kiše, pšenica je pokazala koliko je otporna. Sigurno je da smo iznad petogodišnjeg proseka. Da nije bilo kiše u maju, govorili bismo o rekordnom prinosu, ali je kiša za oko sedam odsto umanjila očekivani rod. Ipak, Srbija će imati dovoljno pšenice za sebe, ali moći ćemo nešto više od miliona tona da izvezemo”, rekao je Saković.\nOn kaže da poljoprivrednici nisu nezadovoljni rodom, ali da im „teško pada što su na kraju izgubili sedam do deset odsto roda. Povodom cena on kaže da se kod berzanskih roba cene formiraju na svetskom tržištu i da ih mi ovde samo primenjujemo u zavisnosti od naših troškova.\n„Prerano je govoriti o cenama, ali ćemo imati maksimalno moguće cene, a ovde postoji i velika konkurencija u izvozu, što pozitivno utiče na plasiranje na tržištu”, kaže Saković.


Naslovnica Evropa Holandija DA LI JE MILOŠEVIĆ KONTROLISAO KNIN I PALE?\nU unakrsnom ispitivanju generala Džona Vilsona, branilac Jovice Stanišića je nastojao da ospori svedokovu tvrdnju da je Slobodan Milošević “vukao sve konce i bio politička sila koja je stajala iza čitavog sukoba”, te da je kontrolisao rukovodstva krajinskih i bosanskih Srba. Odbrana time nastoji da pobije tezu tužilaštva da je Milošević tu kontrolu ostvarivao preko svoje Službe državne bezbednosti\nNa kraju glavnog ispitivanja australijskog generala Džona Vilsona/John Wilson, Stanišićev branilac Vejn Džordaš/Wayne Jordash je uložio prigovor i tražio da se iz svedokovog iskaza isključe delovi koji se odnose na “Crvene beretke”, Mostar, Sarajevo, Bijeljinu i Srebrenicu. Ukazujući na stav Pretresnog veća da se na ponovljenom suđenju mogu izvoditi dokazi “koji prate ono što je izvedeno na prvom suđenju”, Džordaš je iskaz generala Vilsona ocenio kao “nove dokaze”, koji nemaju veze sa izjavom svedoka koju je na početku njegovog svedočenja uvelo tužilaštvo.\nOvaj zahtev podržao je i Simatovićev branilac Vladimir Petrović, zahtevajući i da se iz svedokove izjave izbaci paragraf u kojem se pominju “Crvene beretke”.\nPrvi deo unakrsnog ispitivanja, koje će biti nastavljeno sutra, protekao je u nastojanjima branioca da ospori tvrdnju iz svedokove izjave da je Slobodan Milošević “vukao sve konce i bio politička sila koja je stajala iza čitavog sukoba”, kao i da je kontrolisao rukovodstva krajinskih i bosanskih Srba. Branilac je ubeđivao svedoka da nije znao za “složenost odnosa” unutar rukovodstva u Kninu i na Palama, ali je general Vilson ostao pri zaključcima o Miloševiću koje je stekao tokom dvogodišnjeg boravka u bivšoj Jugoslaviji, 1992. i 1993. godine.


Tiodorović: Struka saglasna da su potrebne restriktivnije mere\nDruštvo, Korona virus\nEpidemiolog Branislav Tiodorović izjavio je danas da je struka saglasna da su u Srbiji potrebne restriktivnije protivpandemijske mere, ističući meru celodnevnih kovid propusnica.\nTiodorović je za Radio-televiziju Srbije (RTS) rekao da u ekonomskom i političkom smislu nije ispravno primenjivati restriktivne mere samo prema ugostiteljskim objektima, za koje je trenutno potrebna kovid propusnica nakon 20 sati.\nPrema njegovim rečima, nova varijanta korona virusa blaža je od delta soja, ali kako je dodao, omikron može izazvati komplikacije kod osoba sa slabim imunitetom i hroničnim bolestima.\n„Možemo očekivati da će biti problem za kliničare zbog diferenciranja dijagnoze, jer može imati tempterature ali i ne, može da liči na prehladu. Imaćemo veliki broj zaraženih, kao u Britaniji i SAD, gde dominira u tri četrvrtine broja novozaraženih. U kratkom periodu ćemo imati veliki udar na bolnice“, rekao je on.\nTiodorović je ocenio da je 2021. godina bila teška i da je od kovida-19 umrlo mnogo ljudi, ali da je pozitivno što je u staračkim domovima bila povoljnija situacija nego 2020, jer je vakcinacija bila oko 90 odsto.\n„U kratkom periodu smo napravili tri kovid bolnice koje su dale svoj efekat. Počeli smo sa vakinacijom među prvima u svetu, a onda smo ispunili dah. Da smo dostigli obuhvat na 80 odsto tokom leta, bila bi mnogo mirnija situacija“, rekao je Tiodorović.\nBranislav Tiodorović, COVID-19, restriktivne mere\nNiš: Besplatan prevoz za još 2.300 penzionera sa malim penzijama, mogućnost otplate komunalnih dugova na rate


Na niškom aerodromu više od 174.000 putnika, rast 16 odsto - Niške vesti\nSara Božić, najbolji student fakulteta sporta i fizičkog vaspitanja univerziteta u Nišu!...\nAutor: B92/Beta u Društvo 3. jula 2018.\nNa aerodromu „Konstantin Veliki“ u Nišu opsluženo je u prvoj polovini ove godine 174.118 putnika, što je za 16 odsto više nego u istom periodu prošle godine\nTo je izjavila portparol niškog aerodroma Ivanka Stanisavljević.\n– Imajući u vidu postojeću dinamiku rasta broja putnika, kao i to da od 15. novembra kreću letovi na relaciji Niš-Beč, realna su očekivanja da broj putnika ove godine premaši 400.000 što bi bio novi rekord aerodroma, rekla je Stanisavljevićeva.\nOna je podsetila da je aerodrom „Konstantin Veliki“ prošle godine opslužio nešto više od 331.000 putnika.\nSkupština grada Niša donela je pre deset dana odluku da imovina i upravljačka prava aerodroma „Konstantin Veliki“ budu ustupljeni Republici Srbiji, ali je za sada nepoznato kada će država i praktično početi da njime upravlja.\nPredstavnici Inicijative „Ne damo niški aerodrom“ koji su prethodnih meseci organizovali brojne proteste zbog predaje aerodroma državi saopštili su da odluka Skupštine grada Niša nema pravno dejstvo sve dok gradonačelnik Darko Bulatović sa Vladom Srbije ne potpiše ugovor o prenosu osnivačkih prava i imovine…


SLOVENCI ODLUČILI DA LI NAPUŠTAJU TAKMIČENJE: Ovo je epilog skandala na Evropskom prvenstvu u Hrvatskoj!(VIDEO) • HAPPYTV.RS\nSLOVENCI ODLUČILI DA LI NAPUŠTAJU TAKMIČENJE: Ovo je epilog skandala na Evropskom prvenstvu u Hrvatskoj!(VIDEO)\nRukometni savez Slovenije (RZS) odlučio je da reprezentacija te zemlje nastavi takmičenje na Evropskom prvenstvu i da će igrati utakmicu trećeg kola Grupe C protiv Crne Gore.\nSlovenačka delegacija zapretila je napuštanjem Evropskog prvenstva pošto je, po njihovom mišljenju, grubo oštećena u oba dosadašnja meča, u porazu od Makedonije i remiju protiv Nemačke. Posle utakmice protiv Nemačke, koja je okončana kontroverznom odlukom litvanskih sudija koji su dosudili sedmerac za Nemačku po isteku vremena, a posle 10-minutnog gledanja snimka, Slovenija je uložila žalbu na suđenje, ali je Evropska rukometna federacija (EHF) tu žalbu odbila.\nRZS je potom najavio žalbu Sudu za sportsku arbitražu, a razmatrana je i mogućnost napuštanja šampionata Evrope.\nPredsedništvo RZS-a je danas zaključilo da bi u slučaju demonstrativnog napuštanja takmičenja posledice bile preteške jer bi EHF sigurno na neko vreme zabranio svim slovenačkim reprezentacijama učestvovanje u svim takmičenjima koja se pod okriljem te organizacije, prenela je Hina.\nUoči utakmica trećeg kola u Grupi C, na vrhu je Makedonija s četiri boda, druga Nemačka ima tri, treća Slovenija jedan, a poslednja Crna Gora je bez bodova. Makedonija i Nemačka su već osigurale plasman u drugi krug, dok će o trećem putniku u Varaždin Slovenija i Crna Gora odlučivati u medjusobnom susretu. Crnoj Gori "igra" samo pobeda, dok je Sloveniji dovoljan i remi.\nUtakmica Slovenija - Crna Gora igra se večeras od 20:30.


Evrosong 2021: 41 zemlja | Šta Ima\nEvropska radiodifuzna unija (EBU) saopštila je danas da je učešće na “Pjesmi Evrovizije“, koja bi sljedeće godine trebalo da bude održana u holandskom gradu Roterdamu, potvrdila 41 zemlja. Učešće na takmičenju sledeće godine potvrdile su iste zemlje koje je trebalo da nastupaju na ovogodišnjoj “Pjesmi Evrovizije” koja je otkazana zbog pandemije virusa korona.\nZbog otkazivanja takmičenja, Evropska radiodifuzna unija je donijela odluku da se organizacija „Evrosonga“ sljedeće godine ponovo prepusti holandskim emiterima, a festival bi trebalo da se održi od 18. do 22. maja 2021. godine. ”Zahvalni smo zbog posvećenosti 41. emitera za pomoć u ponovnom organizovanju i povratku ‘Pesme Evrovizije”’, rekao je Martin Esterdal, izvršni supervizor takmičenja.\nBiden glasao u državi Delaware\nVirus korona poremetio i Bonda


Osmani sa rukovodiocima Olimpijskog komiteta Kosova\nPred početak Olimpijskih igara „Tokio 2020“, predsednica Kosova Vjosa Osmani sastala se danas sa rukovodiocima Olimpijskog komiteta.\nVjosa Osmani sa predstavnicima OKK (Foto PredsedniÅ¡tvo Kosova)\nOmanijeva je, kako je saopšteno iz Predsedništva, poželela uspeh učesnicima Kosova na Olimpijskim igrama.\n"Ona je izrazila uverenje da će devojke i momci iz Olimpijskog tima postići dobre rezultate, tako da će uzvisiti njihovo ime, ali i ime Kosova", navodi se u saopštenju dostavljenom medijima.\nKosovski olimpijski komitet predstavio je konačnu listu sportista koji će predstavljati Kosovo na Olimpijskim igrama u Tokiju. U Japan odlazi 11 takmičara u šest sportskih disciplina: džudo, rvanje, plivanje, atletika, boks i streljaštvo.


Peti Dan dečje štednje | Kamatica\nPeti Dan dečje štednje\nBeograd, 29. oktobar 2009. - ProCredit banka petu godinu za redom organizuje Dan dečje štednje u svim ekspoziturama u Srbiji ovog puta pod sloganom „Štedimo energiju i planetu, štedimo novac!“ sa ciljem da najmlađi sugrađani steknu prva znanja o štednji i, ove godine posebno, o zaštiti životne okoline, učešćem na nagradnom konkursu za izbor najmaštovitije igračke napravljene od materijala koji mogu da se recikliraju.\nU nedelju, 1. novembra, od 10 do 15 časova u svim ekspoziturama banke širom zemlje mališani će imati priliku da kroz igru i zabavu saznaju više o značaju štednje, kao i da nauče da se ne štedi samo novac, već da se recikliranjem i ponovnim korišćenjem sirovina čuva i životna sredina. Sva deca koja u nedelju dođu u bilo koju ekspozituru ProCredit banke i otvore štedni račun, mogu učestvovati u izboru za najkreativniju igračku napravljenu od materijala koji mogu da se recikliraju, kao što su papir, karton, plastične flaše i čaše, limenke i sl. Sve učesnike očekuje lepo druženje u ProCredit banci i pokloni, a tri autora najmaštovitijih radova u svakoj ekspozituri će kao nagradu dobiti štedne knjižice sa početnim iznosima od 100, 70 i 30 evra. Na ovaj način, nagrade za kreativnost i razumevanje značaja zaštite prirode dobiće autori 246 igračaka u ekspoziturama širom Srbije. Nakon odabira najkreativnijih radova, koji će biti izloženi u ekspoziturama, sav ostali sakupljen ambalažni materijal će biti recikliran u saradnji sa organizacijom „Sekopak“ koja se bavi odgovornim upravljanjem ambalažnim otpadom.\nMirjana Garapić-Zakanyi, član Izvršnog odbora ProCredit banke, ovim povodom je izjavila: „I ove godine očekujemo veliku posećenost u svim ekspoziturama na Dan dečje štednje, budući da je tokom prethodnih godina ukupno preko 15.000 mališana sa roditeljima posetilo naše ekspoziture i učestvovalo na različitim takmičenjima koja smo organizovali. Pored prvih znanja o štednji koja deca tokom ove manifestacije imaju priliku da steknu, ove godine smo posebnu pažnju poklonili i razvoju svesti o potrebi čuvanja okoline. Pripremili smo zanimljive igrice i poklone uz pomoć kojih će male štediše lakše razumeti značaj zaštite životne okoline, a sam konkurs na kome biramo najmaštovitiju igračku napravljenu od materijala pogodnih za recikliranje je način da deca na praktičan način pokažu šta za njih znači štednja i šta se sve može štedeti. Pozivam sve mališane i njihove roditelje na druženje u najbližoj ekspozituri ProCredit banke u nedelju, 1. novembra, da zajedno sa nama obeleže Dan dečje štednje.“